qundao/data-zh-poetry huggingface dataset:
秦澹如都转尊人小岘侍郎道光中分巡杭嘉湖重建苏公祠有图有诗祠毁于兵图亦寻失今年湖上复建苏祠而都转适于兵燹后收得原图集同人湖舫出而徵题即用祠壁旧刻阮文达原韵
作者：宗源瀚
朝代：清

西湖狐火庚申年，精蓝仙宇隳堤壖。兵后数祠隆报祀，断碑零落残碍迁。苏公祠成蒐故实，壁扪诗碣文犹全。使车凄然溯手泽，湖光渺渺湖波漩。盛衰回环六十载，祇今依旧云霞嫣。拟收新景付藻绘，况见遗轴图清妍。江山不殊台榭异，尸祝重𫇢祠边船。苏公于杭遗泽厚，功复六井驱葑田。翳蔽二十五万丈，一朝席卷如风烟。茅山盐桥通运道，六议合向桥梁镌。今之湖淤已大治，内河疏浚犹缺焉。支分派别辨清浊，石砻图说思前贤。使君有志盍任此，兴复水利筹宜专。圣朝轻帑重民命，不须减粜常平钱。家世此邦有遗爱，恤囚如种火宅莲。云车风马吏已仙，双高峰色长娟娟。灵旗月映南屏圆，有时骑鹤来翩跹。感今讴昔播管弦，诵芬述德倾言泉。展图如操左券然，惠风朗日图中天。
西湖退省庵谒彭雪琴尚书赋呈·其一
作者：宗源瀚
朝代：清

功成长揖寸心丹，荡寇归来尚据鞍。九转荣名尽辞职，三公虚席辄除官。未须天上星辰履，已作山中宰相看。南岳西湖识臣意，每依斗柄望长安。
西湖退省庵谒彭雪琴尚书赋呈·其二
作者：宗源瀚
朝代：清
体裁：七言律诗

长枪大戟映烟霄，寸管轩然压海潮。台阁千言淆众论，江湖一疏定群嚣。世间参簿皆闲冗，庵里莺花未寂寥。昨夜诗肠起芒角，老梅香干发生绡。
西湖退省庵谒彭雪琴尚书赋呈·其二
作者：宗源瀚
朝代：清

长枪大戟映烟霄，寸管轩然压海潮。台阁千言淆众论，江湖一疏定群嚣。世间参簿皆闲冘，庵里莺花未寂寥。昨夜诗肠起芒角，老梅香干发生绡。
赴乡劝农
作者：宗源瀚
朝代：清

踯躅千山烂绮如，乌龙岭外劝耕初。遗民衰发胜锄耒，老树新阴覆里墟。陇麦翠生农妇鬓，野花红上长官舆。荒芜渐辟非难事，注水愁无郑白渠。
都门答许海秋原韵
作者：宗源瀚
朝代：清

春明怀抱一为开，搔首南天拨马回。薄宦深惭投笔吏，忧时谁信出群才。高文京国同声寡，怨笛山阳变徵哀。为报临江摧旧宅，寒云凄断凤凰台。
重修赵清献公祠诗以落成
作者：宗源瀚
朝代：清

衢山苍苍衢水碧，四千年中一瑰硕。东南已遍昆明灰，太末犹余丞相柏。赣州祀自咸淳始，莲花一祠傍珂里。血食当时已如此，况更百世月在水。拱辰门外瓴甓荒，入城两徙钟楼旁。先后郡守屡修葺，灵旗飒飒飘虚堂。我来肃拜值兵后，祠孙零落祠摧垢。丹雘群分清俸钱，蕉荔新酾石室酒。神之来兮风穆清，如听琴韵声和平。神之去兮动云幕，翩翩疑有横江鹤。迎神送神我作歌，公傥被发来相过。思公治郡妙宽猛，古今相去何其多。三衢人士汲修绠，标表从公发深省。爱直多应愧长官，孝弟真宜式乡井。仁言利溥章疏醇，宽全君子排小人。力为朝廷惜元气，岂以铁面矜龂龂。十卷遗书后人守，梨枣修完垂不朽。墓门更拟砻丰碑，重刻髯苏字如斗。
丫髻岭
作者：宗稷辰
朝代：清

乱山如发何鬅鬙，一盘一转云层层。绿螺挽出见天巧，严妆靓黛急夸矜。芙蓉高耸连天碧，风鬟雾鬓烟长湿。人如蝴蝶髻边飞，绝顶梅花艳于雪。上有花枝簪带香，下临清溪明镜光。东方初曙早晞发，皎如翠凤鸣朝阳。岭头登跻髻头住，身在云中跨云去。三十余里菱湖开，回首花鬓浥仙露。
偕青园登繁塔
作者：宗稷辰
朝代：清

断塔荒凉王气空，檐铃不语静天风。巢危鹤去青云表，水徒龙归大壑东。梵简旧曾翻善业，苔纹近已绣空桐。低徊无限沧桑事，尽在苍茫一望中。
偕青园登繁塔
作者：宗稷辰
朝代：清
体裁：七言律诗

断塔荒凉王气空，檐铃不语静天风。巢危鹤去青云表，水徙龙归大壑东。梵简旧曾翻善业，苔纹近已绣空桐。低徊无限沧桑事，尽在苍茫一望中。
光武庙和柳如圭韵
作者：宗稷辰
朝代：清

舂陵一脉久栖迟，赤手能搴大将旗。紫色空摹周礼样，苍生深切汉家思。驱除王业才同创，保爱功臣赏不私。千古中兴推第一，宋高唐肃已无祠。
入辰州界湍险层出怪石穷极百熊纤所引人如猿猱山径危仄处善士镕铁绳系峭壁得攀缘焉舟中无俚因书所见时甲申重五日也
作者：宗稷辰
朝代：清

袤延蓄气地转陡，鼎州之尾五溪首。奇峰嵯嵯矗星斗，磅礴盘旋忽左右。非土非石凝结千载久，风沙抟出造化手。因势而成自冈阜。蠢然巨石天半来，磈磈磥磥一似群羊被叱下水走。鬼神驱之键坤纽，人力于兹复何有。想自汉家有事西南夷，鸟道穷搜入蛮薮。三苗不待神禹杀，六诏遂忧李唐蹂。伏波灵鼓不绝声，鸧鸱敢啼兽敢？。此径一辟澒洞开，飞庐直上竞抖擞。百丈牵从石罅出，惊湍泼船急篙掊。缆夫伛偻类蝂负，茧趾祼肤面深黝。绝顶蛇行状蚴蟉，巉岩怪石何所缘。幸藉铁绳贯且朽，日数十里卯至酉。舟人孔劳况忍纠。我思天地爱中原，四裔在边设险守。山川屹屹为金汤，木石森森列干㨄。大利足恃大害伏，要使幽遐绝氛垢。方今岩疆息兵化，已厚黍谷何忧更生莠。书生之眼识培塿，蓬窗顾盼尤瓮缶。扼隘探原此焉取，聊供谈天之舌悬河口。忽闻大声轰耳后，狂吟好续鲸鲵吼。
入辰州界湍险层出怪石穷极百熊纤所引人如猿猱山径危仄处善士镕铁绳系峭壁得攀缘焉舟中无俚因书所见时甲申重五日也
作者：宗稷辰
朝代：清
体裁：古风

袤延蓄气地转陡，鼎州之尾五溪首。奇峰嵯嵯矗星斗，磅礴盘旋忽左右。非土非石凝结千载久，风沙抟出造化手。因势而成自冈阜。蠢然巨石天半来，磈磈磥磥一似群羊被叱下水走。鬼神驱之键坤纽，人力于兹复何有。想自汉家有事西南夷，鸟道穷搜入蛮薮。三苗不待神禹杀，六诏遂忧李唐蹂。伏波灵鼓不绝声，鸧鸱敢啼兽敢�。此径一辟澒洞开，飞庐直上竞抖擞。百丈牵从石罅出，惊湍泼船急篙掊。缆夫伛偻类蝂负，茧趾祼肤面深黝。绝顶蛇行状蚴蟉，巉岩怪石何所缘。幸藉铁绳贯且朽，日数十里卯至酉。舟人孔劳况忍纠。我思天地爱中原，四裔在边设险守。山川屹屹为金汤，木石森森列干㨄。大利足恃大害伏，要使幽遐绝氛垢。方今岩疆息兵化，已厚黍谷何忧更生莠。书生之眼识培塿，蓬窗顾盼尤瓮缶。扼隘探原此焉取，聊供谈天之舌悬河口。忽闻大声轰耳后，狂吟好续鲸鲵吼。
初登黄鹤楼
作者：宗稷辰
朝代：清
体裁：七言律诗

跨鹤群真驾屡回，文袆仙去叔袆来。琼楼高处飞明月，玉笛声中按落梅。我欲排云翔六翮，谁还把酒酹重台？胜区独被回翁占，孤负当年李与崔。
异鸟来纪临安钱王疑冢也
作者：宗稷辰
朝代：清

异鸟来，知县堂，券砖出，书钱王。钱王疑冢非一言，治东城北两志如骑墙。史臣书葬稽后唐，日在茅山之原锦衣乡，大都假托归荒茫。想王虑远谋孔臧，卜于邑治无盗戕。确有徵信碑则详，李元之功不可忘。君不见六陵乃遭髡逆杨，名阡巨墓多罹殃。惟王泽在吴越疆，爱人及树谁忍伤。非徒恃此为善藏，不然曹公七十二，胡以漳河败露由飞铓。
扬州怀古
作者：宗稷辰
朝代：清

清游自昔艳江都，前哲风流近有无。上国文章重枚董，才人筦领仗欧苏。玉钩月冷衰朝鉴，金带花明盛世图。廿四垂虹湖卅六，不堪极止送烟芜。春逗珠陂冻已消，青山残雪气清寥。八仙种子还称李，万卷楼居旧姓萧。梅岭衣冠藏碧血，草堂弦管泣冰绡。卖花沽酒东原老，吾爱吾宗见地超。冶歌人去百年秋，老树依依动暮愁。柳七魂从残月吊，春三节爱画桥游。鸡台风雅淮南尽，蚕尾诗篇海内收。宝带河湾重回首，玉箫呜咽旧江楼。竹林桂苑盛谈经，笺诂虫鱼汗简青。注选余风宜析洽，导江一脉总零丁。艺林尚识睢阳气，盐俗曾居处士星。烟月误人扬子渡，沧浪清啸共谁听。
扬州怀古·其一
作者：宗稷辰
朝代：清

清游自昔艳江都，前哲风流近有无。上国文章重枚董，才人筦领仗欧苏。玉钩月冷衰朝鉴，金带花明盛世图。廿四垂虹湖卅六，不堪极止送烟芜。
扬州怀古·其三
作者：宗稷辰
朝代：清

冶歌人去百年秋，老树依依动暮愁。柳七魂从残月吊，春三节爱画桥游。鸡台风雅淮南尽，蚕尾诗篇海内收。宝带河湾重回首，玉箫呜咽旧江楼。
扬州怀古·其二
作者：宗稷辰
朝代：清

春逗珠陂冻已消，青山残雪气清寥。八仙种子还称李，万卷楼居旧姓萧。梅岭衣冠藏碧血，草堂弦管泣冰绡。卖花沽酒东原老，吾爱吾宗见地超。
扬州怀古·其四
作者：宗稷辰
朝代：清

竹林桂苑盛谈经，笺诂虫鱼汗简青。注选余风宜析洽，导江一脉总零丁。艺林尚识睢阳气，盐俗曾居处士星。烟月误人扬子渡，沧浪清啸共谁听。
抵金陵
作者：宗稷辰
朝代：清

钟山云气郁苍苍，两岸菰芦送雨凉。天限长江雄锁钥，城连广野壮金汤。凤凰飞去遗音远，燕子归来旧恨长。寂寞水西门外路，哀蝉凄绝老垂杨。
樟树镇
作者：宗稷辰
朝代：清

誓师仗节见名儒，鹿渚于今缅壮图。客路双歧争楚粤，上流一柱扼江湖。雄风力挽狂澜迅，落日光摇大树孤。可幸承平长偃赋，旧时铭碣委烟芜。
永历六年永州卫屯丁保状歌
作者：宗稷辰
朝代：清

西南残局支龙虎，天香吹坠安隆所。时在民餐竹实年，征徭难缓屯田户。剩牍飘零纪僣朝，潇江乌合尚喧嚣。晋王空慕沙陀节，一入滇池焰尽消。
汴京怀古
作者：宗稷辰
朝代：清

莽莽中原戒大河，气争龙虎古今多。宣防终少金堤策，繁艳犹闻雪苑歌。蓬泽烟波飞野禽，艮山花石付明驼。名王代谢声华尽，祇有夷门竟不磨。
溪山纪游诗
作者：宗稷辰
朝代：清

居永十三年，溪山如我乡。足所未曾到，芝柳遥相望。胜游久思补，每为俗虑妨。昨闻萧子约，入耳神已翔。策勇无逡巡，岂畏炎伞张。登山先涉渊，溯洄招一航。舟沿染溪渌，夹岸花草香。屡折逾清幽，兴怀梅壑长。古潭指钴鉧，元址未暇详。鱼矼怅阻舟，我友示周行。王孙老愚溪，山环井里旁。导我先芝岩，直上千仞冈。荒寺负石壁，其下殊清凉。茗果顿解渴，幸得我友将。石皆具岩形，谺谽崛且强。众窃不尽辟，通塞分明盲。求岩转不得，履峭心彷徨。迟久始见之，石户萝葛荒。攀援入幽谷，身绕龙螭肠。渐入光渐黝，然炬照昏黄。家僮学蛇行，深探喜欲狂。黑地见人立，凝铸白石浆。肤寸缝偶裂，一线偷天光。外岩更陡绝，洞口横石梁。可望不可下，坐啸凌空苍。归路径平畴，小桥通陂塘。中田突岩石，柳倨曾相羊。地僻人迹稀，云根任纵戕。伯清记犹存，余刻多迷茫。总呵责鬼物，斧刃驱猬螗。爱人及遗迹，忍不加禁防。行行屡回顾，怀古增慨慷。连舟度带水，无劳褰子裳。归来千秋馆，午晷当骄阳。卧游续前胜，清梦飞篷舱。神中满烟云，脚底思雷硠。好景不能说，但觉气激昂。
登黄鹤楼有怀，蔡黄楼已还荆州，怅然寄别·其一
作者：宗稷辰
朝代：清
体裁：五言律诗

一岁此重游，怀人独上楼。云中望孤鹤，江上系扁舟。久与班生别，难禁杜老愁。七年回首迥，诗梦在蛮州。
登黄鹤楼有怀，蔡黄楼已还荆州，怅然寄别·其二
作者：宗稷辰
朝代：清
体裁：五言律诗

曾读云中子，荆南荐士书。君才谁不识，时命竟何如？家难悲初定，音邮望久疏。寒天唳归雁，渺渺目愁予。
舟行晚望
作者：宗稷辰
朝代：清

晚风徐趁布帆斜，细作之而浪蹙花。雨后天光横抹黛，海中日影倒成霞。防江堠戍镫先起，近浦渔庄树半遮。行到菰芦深处泊，朦胧淡月照平沙。
贵溪
作者：宗稷辰
朝代：清

山胡灵，日龙虎，道陵之地三十二，鬼谷之天第十五。大块何心任汝名，奇称更创天师府。苍苍者天果有师，真视造化如小儿。传家四十有余代，师不易姓谁知之。吾索其说久而得，信州山川多怪崛。中郁灵气聚鬼神，子房儿孙逞秘术。循名责实古职巫，史祝之属礼不无。赤松黄石本家学，天念乃祖容其徒。不然张氏有何德，而敢踵袭欺天乎。
赠葛云飞联
作者：宗稷辰
朝代：清
体裁：联

武穆两言，不爱不怕；文成一诀，即知即行。
辰龙关
作者：宗稷辰
朝代：清

南去群山簇剑铓，天开绝壁壮蛮荒。关门晓启风声陡，戍堠烟消月色凉。万里巴黔联臂指，一时苗犵尽农桑。犹闻介子威名在，到此心雄广武场。
途中书见
作者：宗稷辰
朝代：清

湖庄多放鸭，拍拍烟波里。薄暮一竿招，归来抱凫子。水国无薪木，厨寒妇子饥。可怜大堤上，偷拾败芦归。
途中书见·其一
作者：宗稷辰
朝代：清

湖庄多放鸭，拍拍烟波里。薄暮一竿招，归来抱凫子。
途中书见·其二
作者：宗稷辰
朝代：清

水国无薪木，厨寒妇子饥。可怜大堤上，偷拾败芦归。
题商彝图为王蓉洲
作者：宗稷辰
朝代：清

在昔有殷秉金气，吉金创制尊彝良。徵文蠹苦宋不足，斝盏间发千秋藏。父辛伦鬲见阮笔，诏异？叔纷难详。子氏四辛薄齑臼，小衰凭蹙宜弗彰。唯王曰旦纪辛干，立十四祀迈成汤。辛丁之间介沃甲，初及复世承宗祊。尊为父辛善绍述，耿庇再造时平康。凌都新出自宝器，物聚所好归王郎。王郎耆古辨奇篆，五字铸腹殊釜铛。鬲非款足义假格，禾为和省山用亨。想其奉将入考庙，絜酎醴升椒香。无烦析木状负荷，不事立戈旌勇强。？与寡与出谁手，酉壶辛爵同其相。土中剥蚀几元会，遇子特显精镠光。金焦媵鼎有故事，虞山合庋群真觞。可以俯挹东海水，或更仰斟北斗浆。投醪润泽遍天下，尧樽舜瓮波汪洋。白云垂霄虹绕屋，永为盛世储珍祥。
题商彝图为王蓉洲
作者：宗稷辰
朝代：清
体裁：古风

在昔有殷秉金气，吉金创制尊彝良。徵文蠹苦宋不足，斝盏间发千秋藏。父辛伦鬲见阮笔，诏异�叔纷难详。子氏四辛薄齑臼，小衰凭蹙宜弗彰。唯王曰旦纪辛干，立十四祀迈成汤。辛丁之间介沃甲，初及复世承宗祊。尊为父辛善绍述，耿庇再造时平康。凌都新出自宝器，物聚所好归王郎。王郎耆古辨奇篆，五字铸腹殊釜铛。鬲非款足义假格，禾为和省山用亨。想其奉将入考庙，絜㪺酎醴升椒香。无烦析木状负荷，不事立戈旌勇强。�与寡与出谁手，酉壶辛爵同其相。土中剥蚀几元会，遇子特显精镠光。金焦媵鼎有故事，虞山合庋群真觞。可以俯挹东海水，或更仰斟北斗浆。投醪润泽遍天下，尧樽舜瓮波汪洋。白云垂霄虹绕屋，永为盛世储珍祥。
题王叔和所藏磬石本兰亭叙
作者：宗稷辰
朝代：清

升庵嗜古多创奇，岣嵝石鼓纷陆离。此本来从日所出，想自通倭初得之。浮沈海外无人识，落寞千年谁拾得。成嘉相去亦有年，毡蜡不伤惟角折。迨今阅世更长久，宝物自当不胫走。真赏偏逢节相迟，总呵定有灵祇守。颇类遗经估舶传，鉴家过眼认云烟。人间晚出宜珍异，玉磬声高玉枕前。
题金冬心徵君临东汉华山庙碑为武筠庄所藏黄小松旧藏本
作者：宗稷辰
朝代：清

金天豁西爽，浩浩郁空翠。文肖清明姿，实？炎汉世。郭香察蔡书，延熹八年事。是名华岳碑，海内本存二。全者宋漫堂，者王无异。冬心为合模，神物乃一致。未徵玉虹刻，欣见稽留字。想其运笔飞，挥洒出灵气。突如蛟龙跃，赫名风雨至。离披袅藤萝，横扫逞锋势。黑疑偃松状，自得垩帚意。近楷并近草，更忘作分隶。双钩既远胜，重镌翻不逮。半璧落秋盦，残芬剩巾笥。谁谓金司农，乃逢李都尉。帖同传砚重，珍比藏经遗。到眼足称福，餍心乍知昧。书此豹斑余，聊以当题识。
题金冬心徵君临东汉华山庙碑为武筠庄所藏黄小松旧藏本
作者：宗稷辰
朝代：清
体裁：古风

金天豁西爽，浩浩郁空翠。文肖清明姿，实�炎汉世。郭香察蔡书，延熹八年事。是名华岳碑，海内本存二。全者宋漫堂，缺者王无异。冬心为合模，神物乃一致。未徵玉虹刻，欣见稽留字。想其运笔飞，挥洒出灵气。突如蛟龙跃，赫名风雨至。离披袅藤萝，横扫逞锋势。黑疑偃松状，自得垩帚意。近楷并近草，更忘作分隶。双钩既远胜，重镌翻不逮。半璧落秋盦，残芬剩巾笥。谁谓金司农，乃逢李都尉。帖同传砚重，珍比藏经遗。到眼足称福，餍心乍知昧。书此豹斑余，聊以当题识。
七夕寄外
作者：宗粲
朝代：清

宝鸭香烧袅细烟，一弯眉月露婵娟。愁心似草锄仍茁，病骨如花瘦自怜。多恨人偏逢此夕，有情仙祗别经年。雏儿解向双星拜，助我相思更万千。
别燕
作者：宗粲
朝代：清

画梁无意更淹留，软向西风话别愁。寄语明春休误认，杏花深处小红楼。
刺绣
作者：宗粲
朝代：清

春日正迟迟，当窗理彩丝。鸳鸯慵不绣，祇绣女贞枝。
庞书君女史惠赠纨扇诗以谢之
作者：宗粲
朝代：清

桐阴如水环阶清，秋云压住帘波平。碧空飞下一轮月，虚堂飒飒凉风生。是谁剪出齐纨洁，素影团圞傲霜雪。半施彩笔半金针，烘出婵娟真丽绝。扇中美人好容华，赠扇人亦娇如花。海棠姿态梅风格，压倒群芳绝代夸。感君宛转云情重，未曾识面先承宠。一握绸缪寄合欢，携来直当瑶华奉。招凉徙倚绿窗前，望断银河渺渺天。寄语西风休报冷，秋凉忍向箧中捐。
揖山楼漫成
作者：宗粲
朝代：清

小楼一角敞雕檐，檐际岚光逼镜奁。生怕秋山来笑我，妆成才敢卷珠帘。
敬读慈亲绣馀遗稿
作者：宗粲
朝代：清

挑镫细读绣馀诗，字字清新字字悲。多恐一缄红豆子，还从南雁寄相思。
游破山寺同铁云作
作者：宗粲
朝代：清

隔溪现琳宇，携手恣幽寻。泉响细通涧，竹阴凉堕林。烟云晴蔼蔼，钟磬昼沈沈。偶向禅关憩，顿消尘世心。
焚香
作者：宗粲
朝代：清

帘外月华明，焚香小坐清。博山炉袅篆，缕缕是侬情。
绿阴
作者：宗粲
朝代：清

江南春已老，绿叶展芳林。几日落花尽，连番新雨深。窗中人似梦，帘外昼偏阴。偶向回廊倚，沾来翠满襟。
落叶
作者：宗粲
朝代：清

秋气乍萧森，天涯落叶深。西风数行雁，暮雨几家砧。黄密埋荒径，红疏露远岑。惟留松与柏，苍翠自成阴。
谢婉生姊赠兰
作者：宗粲
朝代：清

生平爱种梅与兰，梅花易种兰花难。相思万斛消不得，惟馀清梦萦湘干。凉风蓦地送香气，美人容谷来姗姗。一枝亲向胆瓶供，对之喜动双眉端。名花本推国香香，赠花人更余相欢。忆从古梅林下别，遥通音问惟青鸾。芳踪相隔心不隔，贻我秋佩清芬攒。见花如见玉人面，无言常向妆台看。
雨窗
作者：宗粲
朝代：清

晚雨正潇潇，红窗坐寂寥。云低天在宇，风急水如潮。砚喜螺香润，炉嫌麝炷消。卷帘频望霁，花事恐萧条。
题沈竹斋太守夫人慈晖馆诗草
作者：宗粲
朝代：清

文字流真性，难忘白发亲。年华花信短，才调玉台新。珠佩杳如梦，锦囊空自春。仙郎腰已瘦，披读更伤神。
挽任兰生公
作者：宗能徵
朝代：清
体裁：联

忧国爱民公尽瘁；感恩知己我难忘。
喻子规
作者：宗谊
朝代：清
体裁：七言绝句

举目无从觅蜀天，只呼归去乞人怜。倘然当日能归去，未必褒斜便万年。
喻子规
作者：宗谊
朝代：清
体裁：七言绝句

曾为越旅与吴栖，惆怅春风畏汝啼。今日老归茅屋下，要啼啼到日头西。
废宅行
作者：宗韶
朝代：清

瞻云坊北大市南，其间道路我所谙。路傍废宅怆心目，试问故老犹能谈。老人今年八十余，自言犹记创造初。达官归来富囊橐，锄茅平地营新居。移山种树穷人力，千夫昼夜无休息。沈檀为户楠作梁，金碧楼台华丽极。重楼十楹藏美人，美人分占名园春。笙歌昼酣乱细语，罗绮夜舞生香尘。春来秋去光阴速，过眼豪华如转毂。歌声未已哭声哀，隙地犹余未完屋。比来居者复三迁，草满平池卧白莲。旧日夕阳穿绣户，经年积雨塌花塼。贫者难居富者弃，修葺不成拆毁易。美人不见画楼平，兴衰见惯浑闲事。桑田沧海有变更，世间万事浮云轻。达官墓道荒草满，不复宰树遮天青。君不见昨日牛车载大木，又向谁家筑华屋。
怀李骁骑伊犁
作者：宗韶
朝代：清

故人天末去，秋至未言归。不见锦笺到，又看黄叶飞。寒风侵板屋，明月满征衣。为问从戎客，何时始合围。
早行
作者：宗韶
朝代：清

曙色来天外，征衫怯晓风。马行残月下，人在乱山中。石侧蚕丛险，烟开鸟道通。思乡心更切，前路尚飘蓬。
梓潼道上
作者：宗韶
朝代：清

山色依天尽，开眸意豁然。风高云薄命，道古树延年。冬水碧无底，夕阳红可怜。回头谢奇险，一为驻吟鞭。
病中作
作者：宗韶
朝代：清

孤负黄花九月天，病多渐与酒无缘。妻贫犹问饔飧来，仆猾偏侵药饵钱。愁极妄思千日醉，夜长静对一镫眠。登临妒杀西山客，碧嶂丹枫锦样鲜。
病中作
作者：宗韶
朝代：清
体裁：七言律诗

孤负黄花九月天，病多渐与酒无缘。妻贫犹问饔飧米，仆猾偏侵药饵钱。愁极妄思千日醉，夜长静对一镫眠。登临妒杀西山客，碧嶂丹枫锦样鲜。
金台怀古
作者：官保
朝代：清

黄金一筑后，七十余城收。渤海通燕市，汶篁植蓟丘。功成人已去，台毁迹仍留。吊古残阳下，萧萧易水秋。
题黄鹤楼
作者：官文
朝代：清
体裁：联

听楼头铁笛吹残，喜跨鹤仙来，芳草晴川，依然昔日；问枕畔黄粱熟未，羡如瓜枣大，金壶玉液，共证长生。
题黄鹤楼
作者：官文
朝代：清
体裁：联

嘉种是谁留，经浩劫几番，似曾啖枣味复至；仙踪何处觅？对高楼五夜，此间听笛韵弥清。
题黄鹤楼
作者：官文
朝代：清
体裁：联

曾为蜀汉侍郎，力可回天，继相君之事业；不让壶公仙叟，方传缩地，纳芥子于须弥。
题黄鹤楼
作者：官文
朝代：清
体裁：七言律诗

费公过此已升仙，百尺楼高海内传。鹦鹉洲连京口树，晴川阁对汉江烟。山河襟带三分国，翼轸星躔半壁天。千载白云踪迹杳，名流黄鹤鄂城边。
黄鹤楼睡仙亭联
作者：官文
朝代：清
体裁：联

偶然一枕游仙，蝶梦是庄庄梦蝶；莫以半生嗜酒，醒人常醉醉人醒。
东瀛秋夜即事
作者：官连娣
朝代：清

海云生极浦，山月照边城。侍坐清宵永，时闻画角声。
倚楼眺望
作者：官连娣
朝代：清

妆罢珠帘捲，窗开万象浓。楼前两三树，树外三两峰。山光笼树色，翠黛浓如墨。万紫间千红，春风度水国。花开知春至，花落知春归。众芳竞烂漫，蚨蝶弄花飞。露醉海棠丝，风摇杨柳絮。一鸟舞帘间，啼破幽绿处。
晓起
作者：官连娣
朝代：清

东风才到画楼西，翠迫纱窗影欲迷。梦破海天红袖冷，绿杨枝上晓莺啼。
杏花
作者：官连娣
朝代：清

兰干围十二，红杏放晴春。绛脸凝脂滑，朱唇露粉匀。村藏沽酒路，巷有卖花人。笑煞狂蜂蝶，纷纷逐后尘。
石城望雪
作者：定志
朝代：清

回看处处白云生，下有孤篷打桨行。前路何人长啸去，鸭头江水冻无声。
焦山同王柳村先生哲嗣小村作
作者：定源
朝代：清

策杖登峰顶，天高秋气清。云山相别久，花鸟不知名。木落江楼耸，潮来海月明。竹窗留客处，四壁响蛩声。
庵中写怀
作者：宛仙
朝代：清

禅关昼掩绝尘踪，前有修篁后有松。野鹤去时人少伴，晓云起处壁添峰。当时自识尘缘浅，今日谁知道味浓。千里赤绳从此断，超然何用讲三从。
九日偕镜寰公玉少甫稚甫大儿二儿饮八里庄酒家醉后登摩诃庵东南石楼题壁
作者：宝廷
朝代：清

大海西风烽火收，佳辰与客上僧楼。残年屈指犹余几，行乐无时况觅愁。
偶成
作者：宝廷
朝代：清

解忧堪贳酒，况复对黄花。官罢人同惜，家贫我自嗟。夕烽南海火，古戍北庭笳。何日销兵气，吾生幸有涯。
六月二日作
作者：宝廷
朝代：清

孤愤填胸怒不禁，一阳安得退群阴。有怀报国知何日，无力回天剩此心。草欲当风惭弱质，葵思向日抱愚忱。举头阊阖高千丈，路绝丹梯迥莫寻。
岱顶题壁
作者：宝廷
朝代：清

独立众山顶，乾坤一望收。九州皆在眠，四岳尽低头。日月窗前涌，云霞槛外浮。何时重策杖，岩壑遍登游。
岱顶题壁
作者：宝廷
朝代：清
体裁：五言律诗

独立众山顶，乾坤一望收。九州皆在眼，四岳尽低头。日月窗前涌，云霞槛外浮。何时重策杖，岩壑遍登游。
杂诗
作者：宝廷
朝代：清

无名何必求，有名何必避。有名与无名，皆我身外事。天地生我身，与众原无二。悠悠流俗中，何劳自矜异。今朝有酒钱，正可谋一醉。醉后欲题诗，迷离不成字。
瓜州夜泊
作者：宝廷
朝代：清

野旷烟昏月未升，波心夜泊旅愁增。荒洲戍近先闻鼓，远浦舟来但见镫。拍岸风涛流滚滚，隔堤云树望层层。唐家旧镇今何在，翘首江天叹废兴。
石门舟中即景
作者：宝廷
朝代：清

风翻轻浪碧悠悠，两岸桑林送客舟。莫讶此间风景异，水光山色近杭州。
金沙道中
作者：宝廷
朝代：清

驿路回旋弯复弯，崎岖不惮屡登攀。云拖雨气横过岭，风卷滩声倒上山。画意诗情随处见，乡愁旅恨暂时删。千重峻阪前途阻，何日仙霞返故关。
挽张之洞联
作者：宝熙
朝代：清
体裁：联

兼魏柏乡朱大兴纪河间之长，北学起衰关运会；继文文忠左文襄李文正而后，神州多故见经纶。
挽张之洞联
作者：宝熙
朝代：清
体裁：联

本儒术以润色经猷，旧学新规，先路早开群俯首；论政体必辨严天泽，独居深念，夜谈回忆倍伤心。
挽张百熙联
作者：宝熙
朝代：清
体裁：联

谋交通教育之先，经始艰难，独以精诚膺帝眷；继河间仪徵而后，大雅宏达，长留文采照儒林。
灵宝道中
作者：宝珣
朝代：清

结宇高低满上冈，家家相对隔横塘。黄流绕郭长如带，屋上桑田麦陇香。
花马池口外
作者：宝琳
朝代：清
体裁：七言律诗

马嘶风壮出边城，千里川原一望平。白日鼯鼪跳客路，斜阳驼马走荒程。遥岑影与云天合，极塞光分沙水明。大地渺如江海阔，远来车骑若帆轻。
花马池口外
作者：宝琳
朝代：清

马嘶风壮出边城，千里川原一望平。白日鼯鼪跳客路，斜阳驼马走荒程。遥岑影与云天合，极寒光分沙水明。大地渺如江海阔，远来车骑若帆轻。
史梦兰继室田太夫人九十大寿
作者：宝瑞臣
朝代：清
体裁：联

八座起居，世钦贤母；九龄锡予，天启玄孙。
哈拉尼敦
作者：宝鋆
朝代：清

闻说匈奴眼睛绿，李陵子孙黑其目。瀚海东西滋游牧，至今犹应传部族。吁嗟猿臂飞将军，中华以外延祁云。烧荒夜猎射猛虎，可有英风肖乃祖。
夜赴宝应安平驿
作者：宝鋆
朝代：清

酩酊香飞金叵罗，朦胧寒倚锦盘陀。清风一榻响船橹，残月四更闻棹歌。雁鹜秋声晨梦远，鱼龙水气夜凉多。分明泛宅浮家意，却羡萧间张志和。
石门即事
作者：宝鋆
朝代：清

小西湖水碧沈沈，走马冈环快赏心。乌桕半堤梅雪艳，黄芦几曲竹烟深。放怀陆相踪难溯，屈指逋仙迹可寻。却笑送迎人仆仆，浑疑佳境到山阴。
秋兴
作者：宝鋆
朝代：清

登登山径石横斜，一路霜华冷月华。亭忆瀛洲挥彩笔，车行瀚海等浮槎。五更晓漏羌人笛，四野边声蔡女笳。多少情怀谁与证，冲寒应负上林花。元家瓯脱旧河山，指点黄云白草间。至正晚年仍大漠，居庸当日自雄关。文名一代尊都刺，武烈千秋震伯颜。圣世即今多戚里，虎贲环卫几崇班。
秋兴·其一
作者：宝鋆
朝代：清

登登山径石横斜，一路霜华冷月华。亭忆瀛洲挥彩笔，车行瀚海等浮槎。五更晓漏羌人笛，四野边声蔡女笳。多少情怀谁与证，冲寒应负上林花。
秋兴·其二
作者：宝鋆
朝代：清

元家瓯脱旧河山，指点黄云白草间。至正晚年仍大漠，居庸当日自雄关。文名一代尊都刺，武烈千秋震伯颜。圣世即今多戚里，虎贲环卫几崇班。
过土木驿
作者：宝鋆
朝代：清

黑云吹雨野烟绿，疑有前明战鬼哭。英宗底事衽金革，遗迹至今说土木。朱家累叶尊奸珰，千乘万骑成孱王。云间天子忽推落，御衣蒙遍征尘黄。伯颜欢拥北方去，饱听胡笳蒙古语。城隍雨帝妖谶符，归来位以夺门据。吁嗟明帝真贪天，于少保亦何罪愆。却将死事祠王振，定以生还德也先。陈迹荒凉四百载，张曹灵爽依稀在。出使我偕英诚公，前后头衔宛相对。今古安危迥不同，幸荷圣主德帡幪。魂魄有知应叹息，四山飒飒来凄风。
遥望洞庭诸山
作者：宝鋆
朝代：清

积雪白班班，萧森松竹间。侧闻太湖水，中有洞庭山。云雾深林秘，龙蛇大泽间。阿谁惬幽赏，想像列仙班。
伤范东生
作者：实䚮
朝代：清
体裁：古风

苕水清，湖水浑，东西相望愁人魂。君今长别故山去，春光寂寂梅花村。湛园月下池光冷，冷浸芙蓉夜正永。于今何处问《风骚》，空向草堂吊清影。
夜同凝父宿元朗斋头有怀秋潭
作者：实䚮
朝代：清
体裁：五言律诗

帘外丝丝雨，因风亦易晴。孤灯照清话，一钵了浮生。野鸟不依树，闲云偶入城。悬知溪上意，流水是经声。
怀葛震父
作者：实䚮
朝代：清
体裁：五言律诗

虎峰言别后，懒与慢相兼。已过探梅约，翻因病酒淹。孤烟生石突，饥雀下茅檐。昨夜林中雪，看山一卷帘。
晓行
作者：实䚮
朝代：清
体裁：五言绝句

东林初日上，群壑开霁色。樵夫先入山，霜草见行迹。
月夜过元弘山房
作者：实䚮
朝代：清
体裁：五言律诗

忽动幽人思，昏黄过草堂。江明初上月，地白已凝霜。相见更何事，岁寒心不忘。石床终夕语，松隙又晨光。
江楼望月
作者：实䚮
朝代：清
体裁：五言律诗

江村犹不夜，月已到高楼。碧瓦光相射，虚檐影自流。山山皆在水，树树尽成秋。天迥空无著，西风一钓舟。
烂溪访周公美不值
作者：实䚮
朝代：清
体裁：五言律诗

晚风吹乱苇，簌簌鸣荒畴。山月白如晓，溪云凉似秋。蝉声在高树，水气生空舟。问主不相见，门前闲片鸥。
石公山
作者：实䚮
朝代：清
体裁：古风

湖上山忽起，突兀孤云中。洪涛日相击，飞雪洒晴空。悬崖疑欲堕，怪异由天工。雨晴苍翠湿，水落根玲珑。时有好事者，闲来穷鸿蒙。
答董然明
作者：实䚮
朝代：清
体裁：五言律诗

木落水容淡，寥寥独鸟还。小楼明月上，照见隔溪山。贻我句何逸，想君心倍闲。前期倘不弃，扫石梅花间。
虾蟆岭
作者：实䚮
朝代：清
体裁：古风

君不见虾蟆岭，崔嵬横截日无影。特立太湖烟水中，飞鸟何曾到绝顶。崩崖挂倒树，日久生莓苔。飞瀑洒石壁，磴道鸣殷雷。百步几盘曲，去矣如复回。虾蟆岭，何年开，日见行人天上来。
送燕
作者：实䚮
朝代：清
体裁：五言律诗

晚稻花香处，西风送尔归。路长谁是主，社远渐无依。故垒残烟断，虚檐落叶稀。春来芳草遍，莫忘旧柴扉。
初夏山中即景
作者：实乘
朝代：清

芳春景已移，且试山中乐。孤筇步幽厓，新林荡寂寞。清和景物佳，掩映朝岚薄。岩栖已岁馀，相对俨如昨。何从寄雅怀，于此契酬酢。鸟逐岚光散，花随磬声落。为言素心人，遐赏愿有作。
忆旧隐
作者：实乘
朝代：清

孤馆静无人，飞花竞狼藉。阳春忽己徂，愁思起日夕。念彼远峰青，面此浮云白。苍苍屋后松，巢鹤待归客。
阳山结茅杂咏
作者：实乘
朝代：清

群峰炫苍翠，变化非一颜。我屋苍翠中，真可忘其年。但观心似云，岂知身在山。清机发深省，谷响为吾宣。微云度秋河，细雨不成阴。幽人望明月，一叶下空林。抚景生太息，凉飙动商音。因观岩上松，证我岁寒心。
阳山结茅杂咏·其一
作者：实乘
朝代：清

群峰炫苍翠，变化非一颜。我屋苍翠中，真可忘其年。但观心似云，岂知身在山。清机发深省，谷响为吾宣。
阳山结茅杂咏·其二
作者：实乘
朝代：清

微云度秋河，细雨不成阴。幽人望明月，一叶下空林。抚景生太息，凉飙动商音。因观岩上松，证我岁寒心。
普陀山前寺联
作者：实诚
朝代：清
体裁：联

即心即佛，但从彼岸问迷津，渡头宝筏开时，慈航有路；是色是空，诚向兹山瞻法相，洞口祥云护处，变化无方。
送张蕉衫返鸠江
作者：实雄
朝代：清

破寺君归更寂寥，新诗记取雪中蕉。但将肝胆酬孤鹤，不惮风霜敝一貂。帆影逼天横落日，钟声催日下寒潮。独留泪洒梅花句，传遍扬州廿四桥。
琐窗杂事二首
作者：宠畹
朝代：清

夫婿长贫老岁华，生憎名字满天涯。席门却有闲车马，自拔金钗付酒家。春雨春寒过落梅，连宵不禁晚风催。闲园收拾残花片，供得儿曹靧面来。
琐窗杂事二首·其一
作者：宠畹
朝代：清

夫婿长贫老岁华，生憎名字满天涯。席门却有闲车马，自拔金钗付酒家。
琐窗杂事二首·其二
作者：宠畹
朝代：清

春雨春寒过落梅，连宵不禁晚风催。闲园收拾残花片，供得儿曹靧面来。
客至
作者：宦儒章
朝代：清

素心人忽来，开樽芳园坐。花开香自生，禽言意如贺。三春此佳日，驰如白驹过。消息君谅知，重觞勿嫌大。
汉口观音阁
作者：宦应清
朝代：清
体裁：七言绝句

观音旧阁劫灰空，遥指红墙是学宫。自己佛场留不住，救人苦难太匆匆。
竹枝词·欢迎铁路代表纪事
作者：宦应清
朝代：清
体裁：词

一声汽笛火车来，代表争将路款回。军乐杂陈彩旗飏，凯歌高唱殷如雷。
重过倪高士徵九池馆淹留竟日时主人在西山未归
作者：宫去矜
朝代：清

记来长坂被秋兰，风磴依然苔藓瘢。傍母眠凫沿略彴，将雏语燕上阑干。碧梧又验三年闰，青竹微增六月寒。更爱殷勤留客意，一时檐溜作惊湍。
元宵喜晤十六侄如冈
作者：宫婉兰
朝代：清

汝来恰值传柑节，我老惊看两鬓银。回首弟兄多隔别，相逢子侄独情亲。梅残正好迎新月，柳放何堪又暮春。带水家乡原不远，衰年惟有泪沾巾。
海陵留别二嫂卞夫人
作者：宫婉兰
朝代：清

数月相依情更深，殷勤棋局记知音。黄花绿酒难为别，万斛愁堆一寸心。
乌蒙马
作者：宫尔劝
朝代：清

滇马推乌蒙，以缺耳为记。牧养草海中，往往有上驷。昔者我从征，持筹东乌行。选骏得紫骝，矫健神彩生。骑之历岩壑，所向无陂平。两载共锋镝，真堪托死生。逸足固难别，天机遗琐屑。追风？浮云，未必无蹄齧。区区辨骊黄，转多困盐辙。世无九方皋，骐骥空呜咽。
乌蒙马
作者：宫尔劝
朝代：清
体裁：古风

滇马推乌蒙，以缺耳为记。牧养草海中，往往有上驷。昔者我从征，持筹东乌行。选骏得紫骝，矫健神彩生。骑之历岩壑，所向无陂平。两载共锋镝，真堪托死生。逸足固难别，天机遗琐屑。追风�浮云，未必无蹄齧。区区辨骊黄，转多困盐辙。世无九方皋，骐骥空呜咽。
戊午腊之中旬大雪盈尺方臬使实村来留饮用聚星堂体赋诗
作者：宫尔劝
朝代：清

一冬不雨花焦萼，{土杲}风日日吹丛薄。农夫对此心如焚，田皆龟坼忧春作。遥看赤日下崦嵫，忽有片云起寥廓。夜来仰视审阴晴，倏明倏昧光闪烁。漏尽衾裯寒气生，纸窗屑屑有声落。旋闻童仆相欢呼，今朝雪天需狐貉。老夫喜剧轩前立，回风旋转势纷攫。广庭积素须臾间，竹树倾侧翻乌雀。蛮奴持帚扫宾径，便有乘兴人蹑屩。滇南此雪由来希，况当久旱尤足乐。陇头宿麦定抽尖，人物之气一疏沦。更收远景登高楼，同云低压天漠漠。宽杯急酌那辞醉，醉起狂歌舞大槊。利用真不殊粟襦，喜雨喜雪同一噱。
戊午腊之中旬大雪盈尺方臬使实村来留饮用聚星堂体赋诗
作者：宫尔劝
朝代：清
体裁：古风

一冬不雨花焦萼，■风日日吹丛薄。农夫对此心如焚，田皆龟坼忧春作。遥看赤日下崦嵫，忽有片云起寥廓。夜来仰视审阴晴，倏明倏昧光闪烁。漏尽衾裯寒气生，纸窗屑屑有声落。旋闻童仆相欢呼，今朝雪天需狐貉。老夫喜剧轩前立，回风旋转势纷攫。广庭积素须臾间，竹树倾侧翻乌雀。蛮奴持帚扫宾径，便有乘兴人蹑屩。滇南此雪由来希，况当久旱尤足乐。陇头宿麦定抽尖，人物之气一疏沦。更收远景登高楼，同云低压天漠漠。宽杯急酌那辞醉，醉起狂歌舞大槊。利用真不殊粟襦，喜雨喜雪同一噱。
泛近华浦舟次白马湖
作者：宫尔劝
朝代：清

缚竹苦茅三两家，一湾流水绕门斜。老渔补网林中坐，祇有间鸥管落花。
破裘
作者：宫尔劝
朝代：清

破羊裘带酒痕瘢，补缀差堪御岁寒。记自长安风雪里，卅年争教不摧残。
老马
作者：宫尔劝
朝代：清

东郊老骕骦，瘦骨自昂藏。谁惜成功大，翻怜识路长。空群思冀北，临阵怯沙场。伏枥年年事，堪回烈士肠。
过翠海
作者：宫尔劝
朝代：清

春波如镜平，浩淼带芳树。缅想繁华时，原是歌舞处。不见歌舞人，飞起双白鹭。
金沙江歌
作者：宫尔劝
朝代：清

金沙江水出乳牛，来自番域入梁州。斜穿六诏经八郡，奔腾下汇岷江流。在昔议开辄中止，付之天险非人谋。圣主宵旰求民隐，凡厥利赖罔不周。千古巨功随运会，一劳将为滇蜀休。惊涛一千三百里，险滩一百二十余。卧者威如伏狮虎，立者森若攒戈矛。削壁参天类排障，悬岩覆地同垂旒。激湍喷雾隐日月，狂澜轰雷撼山丘。萼稽龙门辟天险，乾坤旋转神功收。通塞岂尽关气数，抑以人力邀天麻。上公经始少保继，余以筹笔襄盛猷。任贤使能咨诹广，散财发粟招徕优。工师齐集良法出，锤錾穷处焚膏油。冈陵川泽终变易，底绩七度更春秋。苴兰远阻夜郎外，贸迁人苦鸟道修。近又滇铜供京铸，牛马脊断车折軥。积岨一朝成利涉，帆樯上下无夷犹。驱石之人有谁见，开山五丁今与俦。桑经郦注缺谁补，金沙永奠西南陬。
大观亭联
作者：宫尔铎
朝代：清
体裁：联

万古乾坤此江水；千家山郭静朝晖。
宜川县感事
作者：宫尔铎
朝代：清
体裁：古风

群峰如聚米，作势围周遭。城小已半颓，附郭多蓬蒿。贼去民未苏，十室九遁逃。缧绁气惨凄，栖宿犹呼号。孓遗等晨星，朘削尽脂膏。愧无鸾凤德，化此贪狼饕。抚事三太息，恻然心为劳。
宜川道中
作者：宫尔铎
朝代：清
体裁：五言律诗

叠嶂路盘屈，攀援仆隶愁。阴崖挂冰柱，土室没榛楸。飞雨长河疾，悲风落日遒。残黎尚余几，驻马问荒陬。
晓发同州将登华岳途中作
作者：宫尔铎
朝代：清
体裁：七言律诗

左辅舆图亦壮哉，黄河东下浪如雷。牧荒沙苑无骐骥，乱定疮痍辟草莱。关势地盘天下险，岳莲云傍马头开。投书不信昌黎怯，试向三峰绝顶来。
涂山禹王庙联
作者：宫思晋方士淦
朝代：清
体裁：联

二仪清浊分上下；万国衣冠拜冕旒。
张曜祠堂联
作者：宫本昂
朝代：清
体裁：联

新祠民祭祀；旧债帝偿还。
八达岭
作者：宫梦仁
朝代：清

八达传天险，征涂迥未经。童山当昼白，绝涧入秋青。马首穿云盖，人声转石屏。侧身高处望，潇洒意常醒。
清江送张友鸿之滇中司理并寄讯藩臬诸公
作者：宫梦仁
朝代：清

箫鼓中流杂棹歌，仙郎拥传下牂牁。百年词赋题金马，万里风烟阻石螺。蛮俗古来多健讼，主恩天外待鸣珂。昆明战伐今何似，寄语加餐老伏波。
丰台看芍药
作者：宫鸿历
朝代：清
体裁：古风

青阳少女催花信，药栏晓洗红妆靓。天公著意惜馀春，故遣奇芳为后劲。刘攽旧谱三十二，广陵散绝从谁讯。北地风流称自昔，祓除艳说风诗赠。丰宜门坊草桥市，婪尾东皇传甲令。居人种花如种谷，络绎包原无地剩。四月游人举国狂，车马如流剧高兴。山公启事有馀适，众宾杂遝随鞭镫。玉盂紫胜晓云凝，俪白骈红朝日映。名种无劳金带誇，芳姿合遣姚黄聘。锦幛横陈不见后，十里惟看平野亘。相国亭台连旧阁，园官篱落开新径。尽醉尊前我不辞，一枝插向繁霜鬓。记取春风烂漫时，起舞会须赓病竞。
削平魏珰墓为张蘧若侍御赋
作者：宫鸿历
朝代：清

龟鼎龙蛇岁，貂珰虺蜮俦。奸能迷鹿马，心肯混铃驺。稂莠真非类，沟涔止下流。初为中谒者，旋典大长秋。保母黄罗服，监奴绿臂鞲。高明侯览宅，臲卼李膺舟。遂丧澄清志，谁怜草莽忧。艰危逢夏馥，仓卒问朱游。北寺关三木，西园拜五侯。刊章收月旦，投匦犯星邮。钩党秋茶似，爰书夏日侔。瞰人韩凤惯，阶乱竖刁优。左仗无甘露，南牙有败莸。刀锤凭颊舌，搒楚代虔刘。桎梏甘陵学，锒铛楚国囚。摧残登鬼录，殄瘁尽人谋。笑看三台坼，心甘万姓仇。不知百年后，何意一抔留。马鬣西山麓，龟趺大道周。胡为乱胜国，竟得首高丘。白日张星耀，青春御史游。乃心存义愤，抗志见风猷。伐恶追千劫，诛奸到九幽。丰碑立掊击，狐冢旋锄耰。骨朽犹堪戮，魂飘不敢啾。当年六君子，一笑掷吴钩。
和《西郊》韵
作者：宫鸿历
朝代：清
体裁：五言律诗

闻道西陂上，春来竹树幽。明知宋云远，聊赋辔之柔。宦路同驱马，诗编欲汗牛。忘机心自得，随处狎沙鸥。
夏日诸同人小集晚过龙泉寺南风氏园看古松限韵同赋
作者：宫鸿历
朝代：清
体裁：古风

弧矢出夏冰，雩坛请甘雨。既滋中田苗，亦濯行人暑。山公启事归，朝爽映廊庑。折柬走铃吏，分日命俦侣。连朝食指动，莫慰作劳苦。趣闻长者召，期集恰亭午。相将饮文字，不事踏筵舞。幽香扑簟扇，清言拂巾麈。解带卸朝衫，重席共宾主。既饫诗中腴，亦饱盘中脯。锵器声在厨，传餐脍成缕。方法出大官，食经阙可补。珍从亦古典，宠赐重璜琥。开函展缇袭，晶光照檐宇。迢遥子城南，精蓝带荒圃。缅怀王相国，施钱兴百堵。迩来曲池平，遗迹默可数。无复魏绛钟，尚存密须鼓。风园何代松，攫拿须鬣古。伸臂鄋瞒长，缩胫僬侥偻。幽燕气雄决，植物尽狞武。俯仰罄折门，见公奭召虎。西邻槐垂垂，修架自支拄。衡鹿守山林，材大不容斧。杂坐长松阴，涛籁鸣徵羽。送酒烦马军，浮白当杜举。接䍦倒著归，夕曛射林坞。知公数假借，车茵未妨吐。
宴集诗
作者：宫鸿历
朝代：清
体裁：古风

晼晚岁云除，羲驭不停晷。土风重时令，市肆正填委。况此都城中，人海闹如蚁。前术笼百货，后巷驰九轨。喧阗迎年鼓，腾踏看灯市。软红高十丈，灰洞差可拟。出门不仆蹶，衣衫亦尘滓。食事尤荒唐，略与陇馔比。馈节趋铃驺，召客刲羊豕。䭔饼压貊盘，□花饤方簋。山葱与泽蒜，未啖颡已泚。顾我穷薄官，齑盐嚼宫徵。冬冰斧作糜，鼎食竟安企。属以休沐暇，阛阐厌转徙。科头坐下舂，拥被得晏起。何来剥啄声，赤㡗走胥史。吾师修故事，徵召共诸子。连朝食指动，趋赴欲倒屣。围炉兽炭红，款坐蜡花紫。厨人方欲清，锵器声入耳。莱鸡抹作鲜，韭蓱风味美。巨觥斟羊羔，老枕斫滦鲤。鳆鱼生可致，驿送已千里。一饷良足乐，万钱讵云侈。放箸腹果然，老饕信吾以。酒阑烛未跋，谈清掌犹抵。文康手泽存，烟云萦侧理。敬观聊一过，典型追正始。曲房护群葩，火迫绽霜蕊。东皇来有信，浓香艳桃李。稍待春融怡，西城陪杖履。分日理行策，联袂出郊鄙。摩诃庵里花，玉泉寺头水。清游要及辰，取次韵言纪。
小忽雷歌
作者：宫鸿历
朝代：清

文梓巧琢张鹍弦，凤皇曲项宫锦缠。紫绦葳蕤搭左肩，大音函胡小折廉。发响倏忽雷阗阗，韩公进自兴元年。玉钗红袖人五千，忽雷入队乐部全。兴元天子方播迁，琼林大盈流布泉。有司随例进羡钱，长蛇封豕横八埏。犹敕大官开玳筵，文孙累叶更葸然。巨珰次第司天权，太和岁终何颠连。紫宸班定臣约前，奏曰左仗丹榴然。甘露凝结如珠圆，臣训鞠？拜舞虔。幕兵未出户已穿，软舆六尺诸珰牵。臣行余璠节钺专，将士喘缩尻脊卷。宫门飞埃横紫烟，女官执乐清泪涟。忽雷寂莫归市廛，一千年后谁留传。秘器真赝空覃研，无乃燕石夸瑶璿。我时力耕研北田，癖古炙毂谈夷坚，泚笔聊赋忽雷篇。
小忽雷歌
作者：宫鸿历
朝代：清
体裁：古风

文梓巧琢张鹍弦，凤皇曲项宫锦缠。紫绦葳蕤搭左肩，大音函胡小折廉。发响倏忽雷阗阗，韩公进自兴元年。玉钗红袖人五千，忽雷入队乐部全。兴元天子方播迁，琼林大盈流布泉。有司随例进羡钱，长蛇封豕横八埏。犹敕大官开玳筵，文孙累叶更葸然。巨珰次第司天权，太和岁终何颠连。紫宸班定臣约前，奏曰左仗丹榴然。甘露凝结如珠圆，臣训鞠�拜舞虔。幕兵未出户已穿，软舆六尺诸珰牵。臣行余璠节钺专，将士喘缩尻脊卷。宫门飞埃横紫烟，女官执乐清泪涟。忽雷寂莫归市廛，一千年后谁留传。秘器真赝空覃研，无乃燕石夸瑶璿。我时力耕研北田，癖古炙毂谈夷坚，泚笔聊赋忽雷篇。
李木庵先生壁上观李松岚画松歌
作者：宫鸿历
朝代：清

松岚画松谁与匹，毕宏以来推劲敌。数尺根株一百盘，惯将拗笔摹高格。学士壁间画五松，高枝樛结如苍龙。苍龙夜挟雷雨至，五松岳立争豪雄。瘦蛟蟠纸多棱节，虎脊熊腰姿态绝。老干常捎三峡云，新枝已屈千钧铁。风条露叶故依然，化工入手天无权。水墨经营极意匠，晴烟不断青？蜷。噫嘻艳蕊浓花世所尚，吾徒冷落知谁向？无用霜皮四十围，有时白发三千丈。愿君宝此后凋心，桃李春风莫惆怅。
李木庵先生壁上观李松岚画松歌
作者：宫鸿历
朝代：清
体裁：古风

松岚画松谁与匹，毕宏以来推劲敌。数尺根株一百盘，惯将拗笔摹高格。学士壁间画五松，高枝樛结如苍龙。苍龙夜挟雷雨至，五松岳立争豪雄。瘦蛟蟠纸多棱节，虎脊熊腰姿态绝。老干常捎三峡云，新枝已屈千钧铁。风条露叶故依然，化工入手天无权。水墨经营极意匠，晴烟不断青�蜷。噫嘻艳蕊浓花世所尚，吾徒冷落知谁向？无用霜皮四十围，有时白发三千丈。愿君宝此后凋心，桃李春风莫惆怅。
玉带生歌
作者：宫鸿历
朝代：清
体裁：古风

胥江潮落白雁飞，谁斮鳌足支坤维。文山独抱砚田出，奋笔屑涕挥雄词。蛟龙不合挂网罟，虎口自脱非人为。三宫衔璧水怒立，正气只欠天扶持。皋父得砚不小用，用代铅筑沙中椎。鲁连蹈海庆卿死，女贞花叶空萎蕤。百年汐社客才散，起辇谷暗阴风吹。此砚阅人传舍耳，铁笛老仙欣得之。紫袍玉带称上客，玉笥长句尤恢奇。赤城霞起瀑水隔，白虹影贯彤云垂。至宝纵复有晦显，神物要自无成亏。漫堂夫子方晏坐，一方软玉磨隃麋。时平幕府罢草檄，不须更替庐陵悲。虫虾草木待笺注，门生问字来褰帷。相与联韵效铁体，踏歌先和嬉春诗。
秀野堂宴集时侠君止酒以诗先之
作者：宫鸿历
朝代：清

手持秀野一帙诗，读之我犹屡解颐。而况握手共君语，绝口不饮安以为。君心玉节贯霜立，君诗铁骑空壁驰。长安与君隔巷住，横行阔视谁能羁。纵不车前戴畚锸，亦要车后悬鸱夷。手挥群豕举大杓，上顿入务尤恢奇。朅来相戒欲止酒，云此作病非所宜。美疢岂因浊醪剧，长身或恐书淫羸。君钩物情亦太尽，更缘绮语雕肝脾。好辞工书子厚癖，易去二病真良规。脱君不辍洛不咏，亦勿遽怒杯中螭。明朝酒星聚南国，待君手搴弧蝥旗。我观酒人百态出，意行投足无津涯。笑视座中不饮客，反用醉语相嘲诋。正如狂泉饮狂国，都不自觉形支离。其君不饮得无恙，转被炙灼求瘢胝。座中主客尽龙虎，千钟百榼宁忍辞。我今兴阑若脱发，满梳不复能收持。久判酒徒嘲小户，聊用壮语前致师。
西陂先生题陈相国午亭山村图有小山丛桂归梦跻攀之句敬和四首·其一
作者：宫鸿历
朝代：清
体裁：七言绝句

铨衡日署吏文书，尚有閒心说遂初。最忆西陂田一棱，连耞打麦纲收鱼。
西陂先生题陈相国午亭山村图有小山丛桂归梦跻攀之句敬和四首·其三
作者：宫鸿历
朝代：清
体裁：七言绝句

茂苑山川宛画图，十年游舫遍三吴。不须更赋梁园雪，一曲居然赐鉴湖。
西陂先生题陈相国午亭山村图有小山丛桂归梦跻攀之句敬和四首·其二
作者：宫鸿历
朝代：清
体裁：七言绝句

埋盆作沼可淹留，僦屋栽花事事幽。朝市不曾妨作达，买山何必定菟裘。
西陂先生题陈相国午亭山村图有小山丛桂归梦跻攀之句敬和四首·其四
作者：宫鸿历
朝代：清
体裁：七言绝句

南城移宅对西山，排闼青来好破颜。江左门生半京洛，篮舆扶引一跻攀。
赠联
作者：宫鸿历
朝代：清
体裁：联

墙头过酒传乡语；花底移床梦故山。
过德州作
作者：宫鸿历
朝代：清

清河三日暂淹留，又曳柴车向贝州。一路黍禾迷泽雉，半林桑枯翳山鸠。马头北走邯郸道，鹢首南通汉沔舟。厌次祠堂千古在，当年金马只俳优。
过德州作
作者：宫鸿历
朝代：清
体裁：七言律诗

清河三日暂淹留，又曳柴车向贝州。一路黍禾迷泽雉，半林桑柘翳山鸠。马头北走邯郸道，鹢首南通汉沔舟。厌次祠堂千古在，当年金马只俳优。
过盘谷拙道人以豆苗菜见寄用宋山言韵·其一
作者：宫鸿历
朝代：清
体裁：五言律诗

彷佛南山豆，芳时已立苗。摘归春晼晚，分送路迢遥。篱落雨初过，筠篮露未消。怜渠有生意，芼食待深宵。
过盘谷拙道人以豆苗菜见寄用宋山言韵·其二
作者：宫鸿历
朝代：清
体裁：五言律诗

列鼎烹珍膳，操镵采豆苗。天渊虽隔阔，鹏鶠各逍遥。下箸朝餐饱，登柈宿酒消。乡庐荒旧圃，因尔立中宵。
长安午日
作者：宫鸿历
朝代：清

生事都如缚粽菰，千缠万裹滞长途。高门敢望齐丞相，醒眼真怜屈大夫。彩结灵符聊辟鬼，盘堆昌歜故愁吾。南州五月鲥鱼美，未买烟蓑棹五湖。
龙游徐偃王庙
作者：宫鸿历
朝代：清

拘儒谈往事，百鸟同一咮。尽信则无书，故牒何足究。穆满方耄荒，四海茕在疚。累囚盈犴狴，飞龙跃天厩。当时徐偃王，坎阱引手救。诸侯尽东来，玉帛已辐辏。德化亦既阐，大业偶不就。后儒肆刻论，竟遗万年臭。昔人更有说，要足订差谬。殷扈以义亡，徐偃以仁覆。此论吾所凭，名实正相副。周宣詟淮夷，自将耀戈胄。当时岂乏材，不敢任指嗾。可知徐方民，历久不忘旧。功罪三古前，是非千䙫后。聃、董异见闻，竹册有遗漏。子长生未晚，文献有所授。世家编田齐，犹有宰我陋。何况今之人，毁誉迭相构。
挽郭嵩焘联
作者：家镛
朝代：清
体裁：联

公竟归乎，嗟予十载冷官，失故失亲，又恸先生捐馆舍；吾安放矣，念子一生盛德，得名得寿，更期后嗣大门闾。
登台为赤霞赵使君赋
作者：宿凤翀
朝代：清

把酒临高台，雨霁秋初爽。席地坐莓苔，歌啸复偃仰。凉风西北来，泠泠疏竹响。缥缈烟霞思，悠悠濠濮想。日入千山暗，四野气漭沆。稍焉林岫明，月出东岭上。长辞九州牧，愿作五湖长。矫矫野鹤姿，宁甘罥世网。松径夜虚寥，幽人独还往。醉里欲眠时，山童拂罗幌。
重阳前三日林元洲邀诸友过寒同山庄
作者：宿凤翀
朝代：清

高台眺望罢，缓步到柴扉。石路缘溪岸，茅亭带夕晖。桥危人怯度，林静鸟争飞。乘兴忘归晚，沾衣草露霏。
书怀柬紫蘩女史
作者：寂居
朝代：清

花钿翠袖久蠲除，经案绳床意自如。性懒已忘憍慢习，家贫犹惜旧藏书。谈空有弟穷禅理，适兴从亲学蠹鱼。更喜萧疏尘虑少，草衣木食足安居。
山居秋夕
作者：寂琇
朝代：清

不学骚人意思深，閒情祇许寄知音。枕边忽得新奇句，又被秋虫夺去吟。
葛洪洞
作者：寂镫
朝代：清

山色摇光入袖凉，松根风细茯苓香。局残柯烂人何在，深洞寒云锁夕阳。
半截塔
作者：寅保
朝代：清

回冈丛棘里，指点旧浮图。初地昔巍焕，荒基今有无。危巢时噪雀，深穴定藏狐。周匝余何物，？𲿐树几株。
半截塔
作者：寅保
朝代：清
体裁：五言律诗

回冈丛棘里，指点旧浮图。初地昔巍焕，荒基今有无。危巢时噪雀，深穴定藏狐。周匝余何物，𧐖■树几株。
渡扬子江
作者：寅保
朝代：清

望中浮玉势崔嵬，得对名山第七回。风伯多情解相送，峭帆一瞥剪江来。
盘山漫兴
作者：寅保
朝代：清

盘中到处六朝松，夭矫离奇翠盖浓。只恐夜阑风雨疾，破空飞处尽成龙。
立春日作
作者：寅保
朝代：清

袅袅青幡拂画栏，条风有信散严寒。年华不合簪新胜，面目惟须整旧冠。凤阁记曾书帖子，虎林谁为荐辛盘。阳回两浙东西岸，满眼恩波海样宽。
行宫门联
作者：密昌墀
朝代：清
体裁：联

此去朝天，愿抗疏陈言，毋忘在莒；这回过境，论下官不职，合便烹阿。
蝶恋花
作者：寇湄
朝代：清
体裁：词

眉淡衫轻春思乱。不怪无情，翻受多情绊。怕上层楼凝望眼。落花飞絮终朝见。钗凤暗敲双股断。划损雕栏，一一相思遍。香袅兽炉空作篆，荼縻开谢闲庭院。
齐天乐·夏日
作者：寇湄
朝代：清
体裁：词

画楼高处蝉嘶柳，几曲危栏同倚。映日冰心，迎风雪态，清彻香肌无暑。南窗雨洗。乍云隐轻雷，晚凉如水。扇引合欢，斜侵明月枕初欹。闲庭起来携手，渐黄昏院落，明河低坠。浴罢妆残，钗偏髻堕，雨点春山馀翠。轻绡卸体。怕一搦烟轻，不禁清吹。簟展湘纹，别有一腔秋思。
金沙港延青水榭联
作者：富呢扬阿
朝代：清
体裁：联

新水涨三篙，绕槛波光平似镜；好山环四面，开窗岚翠拱如屏。
陆贽祠联
作者：富呢扬阿
朝代：清
体裁：联

两庑荐馨香，咸钦名相谟猷，大儒学问；六桥揽风月，犹似川云宦迹，烟雨家乡。
梦
作者：富宁
朝代：清

短梦无伦次，更长几度生。觉来成阅历，记去偶分明。自审何时是，人言此日情。破愁兼断酒，心地或澄清。
九日四日坐雨
作者：富斌
朝代：清

坐久萧然万虑清，幽禽两两傍檐鸣。雨声欲酿寒花老，风力能欺落叶轻。北望尧封云郁郁，南寻禹穴水盈盈。流光又近重阳节，何处题糕会友生。
叠营字韵寄盛子履
作者：富斌
朝代：清

莫叹儒冠误半生，名场屈指几人成。耽诗未必非清福，嗜酒何尝减至情。姓氏千秋原有命，穷通一笑自无营。怜君近有羁愁句，故和新篇作越声。
游西山
作者：富明安
朝代：清

倦游余兴在，归路踏残阳。花发青林外，人行绿水傍。落霞城堞隐，芳草马蹄香。即景须行乐，何妨作酒狂。
慰侄婿丧妻联
作者：富训德
朝代：清
体裁：联

岂有蛟龙愁水失；更为鹰隼击秋高。
咏古
作者：寻乐
朝代：清

苏秦佩六印，祸胎成旦夕。扬雄赋逐贫，晚登逆莽册。君子当穷艰，身啬志日益。逃苦而就甘，名节千秋惜。卓尔郭有道，士林争模仿。俊顾及厨中，一例坐钩党。此乃完其名，彼乃罹于网。夫惟谦以受，智识自日长。疾常从口入，智者谨腐肠。祸常从口出，君子尚括囊。房周众宾客，嘲谑成中伤。雌鸡化为雄，佣者老梁砀。霜筠无折枝，秋兰无媚姿。幽贞剧自葆，得与久为期。高名世所忌，才粗甚非宜。惜或祢正平，怀刺终安之。
咏古·其一
作者：寻乐
朝代：清

苏秦佩六印，祸胎成旦夕。扬雄赋逐贫，晚登逆莽册。君子当穷艰，身啬志日益。逃苦而就甘，名节千秋惜。
咏古·其三
作者：寻乐
朝代：清

疾常从口入，智者谨腐肠。祸常从口出，君子尚括囊。房周众宾客，嘲谑成中伤。雌鸡化为雄，佣者老梁砀。
咏古·其二
作者：寻乐
朝代：清

卓尔郭有道，士林争模仿。俊顾及厨中，一例坐钩党。此乃完其名，彼乃罹于网。夫惟谦以受，智识自日长。
咏古·其四
作者：寻乐
朝代：清

霜筠无折枝，秋兰无媚姿。幽贞剧自葆，得与久为期。高名世所忌，才粗甚非宜。惜或祢正平，怀刺终安之。
广化寺红叶歌
作者：寿富
朝代：清

青山作表树作里，霜叶满沟不见底。天公有意逞豪华，锦帐横铺四十里。阴者嫩碧阳丹朱，杈枒翡翠交珊瑚。斜阳万点罨霜果，迷离一幅秋光图。春花虽好祇红白，未若秋光备五色。少年文字纵峥嵘，绚烂终需老境得。庸人慕雅兼畏劳，平林游赏矜皮毛。不入深山历艰险，好景岂复能相遭。从来佳景隐荒僻，尤物天公亦爱惜。非关奇险阻游人，不使凡夫浪著屐。城中看山空崔巍，入山愈深山愈佳。始悟人生快意事，都自艰苦之中来。
送赞臣之山东
作者：寿富
朝代：清

暮年伤离别，为无相见期。我非暮年人，胡为心伤悲。所悲方壮年，血气先已衰。形神日憔悴，酬酢多支离。四十已无分，安敢望期颐。纵使幸不死，时局方艰危。前路虽茫茫，结局已可知。生离是死别，难为分手时。相见恨太晚，相交意却深。匪惟臭味同，独能知我心。我性本乖谬，是古而非今。雌黄腾口说，当之辄难禁。以此忤时贤，罪恶重邱岑。毁谤日纷腾，惟公鉴其忱。引为忘年交，重之若球琳。岂似形无言，公意同坚金。此友岂易得，奈何怅分襟。誓将报知己，皓日实照临。勉励岁寒节，坐待霜雪侵。大风卷沧海，蛟螭撼神州。我非百岁人，独怀千古忧。妖氛山岳高，世道江河流。人类闪风烛，王室实缀旒。昂首望青天，掩涕思前修。缔造仗轩昊，经营劳孔周。此道亘古今，万物所共由。一旦自我绝，岂非壮士羞。君今适东鲁，驱车迈山丘。路若经孔林，为我少淹留。哭问墓中人，可知今世不。苍穹若有知，此患何时瘳。苍穹若无知，斯民何罪尤。愿徼在天福，速生圣贤俦。起佐我圣皇，布政宣鸿猷。但恐鬼无灵，酣眠不肯休。哀哉人道灭，吾侪其壑沟。善劝过相规，是谓古交道。临别而赠言，实以期永好。惟公性忠厚，今世如公少。所恨少刚断，见欺于群小。春生而秋杀，天道实皎皎。喜赏怒有刑，王者师大造。愿公懔斯义，佩弦常自矫。凡事贵决断，勿为仁柔挠。君子自当好，好之如珍宝。小人自当恶，恶之如杀草。罚行始知恩，此语非荒渺。雨多伤禾稼，包荒长凶狡。爱莠不忍锄，良田亦难保。时艰贵振作，经营须及早。仁者行严厉，夫何伤急绞。请思故人言，华嵩益分秒。笛声尽情咽，三叠曲已终。杨花如白雪，飘飘随熏风。分手各无语，热血翻五中。屈指平生交，大半少始终。岂其人凉薄，罪实在我躬。掩涕送公去，伫立心忡忡。疏狂不自悛，此后谁相容。独处人世间，哀哉吾道穷。斜阳忽焉没，流水逝以东。痛哭返蓬户，泪渍襟袖红。
送赞臣之山东·其一
作者：寿富
朝代：清

暮年伤离别，为无相见期。我非暮年人，胡为心伤悲。所悲方壮年，血气先已衰。形神日憔悴，酬酢多支离。四十已无分，安敢望期颐。纵使幸不死，时局方艰危。前路虽茫茫，结局已可知。生离是死别，难为分手时。
送赞臣之山东·其三
作者：寿富
朝代：清

大风卷沧海，蛟螭撼神州。我非百岁人，独怀千古忧。妖氛山岳高，世道江河流。人类闪风烛，王室实缀旒。昂首望青天，掩涕思前修。缔造仗轩昊，经营劳孔周。此道亘古今，万物所共由。一旦自我绝，岂非壮士羞。君今适东鲁，驱车迈山丘。路若经孔林，为我少淹留。哭问墓中人，可知今世不。苍穹若有知，此患何时瘳。苍穹若无知，斯民何罪尤。愿徼在天福，速生圣贤俦。起佐我圣皇，布政宣鸿猷。但恐鬼无灵，酣眠不肯休。哀哉人道灭，吾侪其壑沟。
送赞臣之山东·其二
作者：寿富
朝代：清

相见恨太晚，相交意却深。匪惟臭味同，独能知我心。我性本乖谬，是古而非今。雌黄腾口说，当之辄难禁。以此忤时贤，罪恶重邱岑。毁谤日纷腾，惟公鉴其忱。引为忘年交，重之若球琳。岂似形无言，公意同坚金。此友岂易得，奈何怅分襟。誓将报知己，皓日实照临。勉励岁寒节，坐待霜雪侵。
送赞臣之山东·其五
作者：寿富
朝代：清

笛声尽情咽，三叠曲已终。杨花如白雪，飘飘随熏风。分手各无语，热血翻五中。屈指平生交，大半少始终。岂其人凉薄，罪实在我躬。掩涕送公去，伫立心忡忡。疏狂不自悛，此后谁相容。独处人世间，哀哉吾道穷。斜阳忽焉没，流水逝以东。痛哭返蓬户，泪渍襟袖红。
送赞臣之山东·其四
作者：寿富
朝代：清

善劝过相规，是谓古交道。临别而赠言，实以期永好。惟公性忠厚，今世如公少。所恨少刚断，见欺于群小。春生而秋杀，天道实皎皎。喜赏怒有刑，王者师大造。愿公懔斯义，佩弦常自矫。凡事贵决断，勿为仁柔挠。君子自当好，好之如珍宝。小人自当恶，恶之如杀草。罚行始知恩，此语非荒渺。雨多伤禾稼，包荒长凶狡。爱莠不忍锄，良田亦难保。时艰贵振作，经营须及早。仁者行严厉，夫何伤急绞。请思故人言，华嵩益分秒。
醉司命
作者：寿富
朝代：清

寒空深碧星如沙，轰天爆竹飞银花。黄钱卷风纸马碎，松柏烧烟飏空翠。香醪奠地前致词，请神痛醉神休辞。臣之醉神有深意，恐神奏对多顾忌。灵霄秉笏论人閒，好藉香醪壮胆气。秣刍豆，饲神马。糖堆盘，水盈斝。神之去兮白云随，天风飒飒飘灵旂。沈沈更漏寒宵永，儿童镫下争糖饼。
陶然亭送方雨亭康步崖
作者：寿富
朝代：清

绿暗红稀春事阑，江亭携伴强寻欢。壮心未似溪光冷，病骨难禁麦气寒。风景自佳愁里度，山河无恙醉中看。休将小集看容易，别后应思此会难。
挽郭嵩焘联
作者：寿铭
朝代：清
体裁：联

诸父兄弟荷维持，幼而失恃，长而成就，数十载辅翼直匡，恳恳勤勤，责我綦严期我切；当代公卿长介绍，提携寒畯，作育英才，一霎时归真返璞，歌歌泣泣，受公恩重哭公多。
铁冶亭师惠示涉江集敬书一律
作者：封大受
朝代：清

乍返珠江棹，新排诗卷成。江山写清晓，珠玉发光晶。句为思亲苦，愁从忆弟生。蓼莪真欲废，掩泪对孤檠。
风入松·题谢文节公遗琴，奉简素江先生按谱
作者：小怀
朝代：清

太和终古在人间。古调至今弹。烬馀不朽传清散，遗琴比、埋剑重看。文谢音容珠璧，一弹再鼓燕山。黄钟律中彻天关。名教自安闲。雉媒鼎镬逃威地，寻芳躅、来者怡然。如此从容风度，千秋足和薰弦。
挽环龙联
作者：小王
朝代：清
体裁：联

环龙君是当世神龙，快哉列子御风，绕场三匝；盘马路看行空天马，伤矣杞妻不哭，市骨千金。
集文中子语联
作者：少亭
朝代：清
体裁：联

其名弥消，其德弥长；自知者英，自胜者雄。
送厉太鸿
作者：尚廷枫
朝代：清

层城捣练北风微，送别沙头泪染衣。四野夕阳群鸟散，万山秋草一人归。新霜已见鬓丝改，中岁徒伤心事违。湖上旧庐终隐得，屿梅汀柳尚依依。
送赵意林
作者：尚廷枫
朝代：清
体裁：七言律诗

野鸟生嫌浴风池，国门携手不胜悲。故山松竹情原厚，圣代文章道岂衰。塞上风高双雁急，江南天阔一帆迟。重经净慧论诗地，七宝庄严问是谁。
送赵意林
作者：尚廷枫
朝代：清

野鸟生嫌浴风池，国门携手不胜悲。故山松竹情原厚，圣代文章道岂衰。塞上风高双雁急，江南天阔帆迟。重经净慧论诗地，七宝庄严问是谁。
野中
作者：尚廷枫
朝代：清

雨嶂高花湿，风原灌水清。野人无瓦屋，春色自柴荆。城远舟航至，天开鸿雁横。晚晴溪路寂，月带一星行。
题汪西颢花坞卜居图即送归武林
作者：尚廷枫
朝代：清

高月弄明色，惠风扬远心。西溪水流浅，香坞春光深。我友欲归隐，结庐在峰阴。因思饭僧后，卧看梅花林。
挽张之洞联
作者：尚秉和
朝代：清
体裁：联

诸葛武侯尽瘁，死而后已；司马温公弥留，语不及私。
寄怀龚懒余秀才
作者：尚镕
朝代：清

罡风不到罗浮巅，古梅雨洗增芳妍。身骑五羊弄明月，羡君曾作飞空仙。君怀丹砂归探玄，我载清酒浮江船。客路相思不相见，梦魂时绕南云边。我游天平山，上穿一线天。天风吹壑泻松影，枕石仰酌飞来泉。恨不同踏吴山烟。去岁游金焦，俯窥万古蛟龙渊。鲸波不动海山紫，餐霞欲拍洪崖肩。恨君不到京江前，携手顺流东下寻成连。相如倦游返，重结诗酒缘。君虽戒痛饮，文笔犹如椽。赏奇使我春风颠，与君同抱济物性无端。堕劫五百年，君寻赤松未能遇，我注青史知谁传。各有严慈缺甘旨，那堪山水穷幽偏。黄鹤高楼空际悬，吐纳江汉澄秋鲜。倚楼君既空吹月中笛，又向信州何处眠。泥污久已甘蠖屈，枳栖岂必忧鸾鞭。君看牛蹄涔，安能生鲔鳣。不如渐山顶，饮渌神自全。问云归去来，闭门共读《逍遥篇》。
普贤寺铁象
作者：尚镕
朝代：清

南唐刺史边菩萨，象教西来意能达。铸成铁象乘普贤，兵火城中镇争夺。普贤偶现人天身，铁象何须廿万斤。四蹄踞地厚地裂，下有鳌戴愁掀翻。香象人夸渡河美，欲行不行色欢喜。神完应可却熊罴，力抟宁愁遇狮子。当年精铁生深山，岂知铸象灵化顽。消受香烟已千载，胡不驱去排仙班。频年劫火烧萧寺，身不能焚齿逾利。游魂偶洗象牙潭，魑魅无声老蛟避。
游如松庵
作者：尚镕
朝代：清

此地有清气，随云来竹房。间阶落山翠，破壁透江光。僧雅逢迎拙，林深鸟雀狂。自然尘不染，何必礼空王。
湘潭舟中
作者：尚镕
朝代：清

湘水斗风起，竞趋青草湖。扬帆转逆流，衡面看模糊。众山忽相傍，簇簇如画图。藤老树蟠龙，岩空泉吐珠。锁江铁门固，刺天石笋粗。好鸟若招人，隔坞争相呼。迩来正平子，耻逐屠与沽。当寻工部踪，入山古为徒。湘烟不附云，淡荡自高妙。微风卷之去，一抹贴斜照。湘中佳景多，神貌此难肖。静逼气如醉，远浮色似笑。补竹生奇光，凝瑟成别调。唐人过湘水，多取作诗料。升庵集成裘，读之曾远眺。貂句苦难续，且效张生钓。一声烟更深，何处老猿啸。淡月漾江面，犹如吊屈子。湘水真无情，不救骚人死。善招虽有玉，魂魄岂能起。此中浪如山，险与洞庭比。湘灵爱词客，漂泊多到此。吞不惧蛟龙，香乃薰兰芷。试听子规叫，幽恨孰能已。
湘潭舟中·其一
作者：尚镕
朝代：清

湘水斗风起，竞趋青草湖。扬帆转逆流，衡面看模糊。众山忽相傍，簇簇如画图。藤老树蟠龙，岩空泉吐珠。锁江铁门固，刺天石笋粗。好鸟若招人，隔坞争相呼。迩来正平子，耻逐屠与沽。当寻工部踪，入山古为徒。
湘潭舟中·其三
作者：尚镕
朝代：清

淡月漾江面，犹如吊屈子。湘水真无情，不救骚人死。善招虽有玉，魂魄岂能起。此中浪如山，险与洞庭比。湘灵爱词客，漂泊多到此。吞不惧蛟龙，香乃薰兰芷。试听子规叫，幽恨孰能已。
湘潭舟中·其二
作者：尚镕
朝代：清

湘烟不附云，淡荡自高妙。微风卷之去，一抹贴斜照。湘中佳景多，神貌此难肖。静逼气如醉，远浮色似笑。补竹生奇光，凝瑟成别调。唐人过湘水，多取作诗料。升庵集成裘，读之曾远眺。貂句苦难续，且效张生钓。一声烟更深，何处老猿啸。
过楞伽峡
作者：尚镕
朝代：清

楞伽峡口山嵌空，斧凿痕留神鬼工。又如赤壁经猛火，天荒地老湟江中。山形万变相对出，荆关欲画难为功。横看侧看各有熊，山灵面目真无穷。两道飞泉落天半，谷吞岩吐鸣雷风。珠帘高挂不可卷，随风散作烟濛濛。下有滩声竞相应，浪花飞雪寒咣融。磐石遏水水逾驶，篙眼万窍穿玲珑。或云仙人抱云卧，遗迹未许春渐鸿。或云贞女取螺化，万古不受尘埃蒙。石不能言任题品，弹压百怪无词雄。岭南洵有奇绝处，但恨径险舟难通。峡名楞伽义何取，江赋叶记皆梦梦。我来峡中偶击汰，鱼龙逃避玻璃宫。
一丛花·游朱氏园亭
作者：尤侗
朝代：清
体裁：词

江村踏踏半平沙。木槿缚篱笆。谁引刘郎来洞口，隔墙见、人面桃花。数曲栏杆，几条书画，也算小山家。主人白发话烟霞。虚阁倚风斜。池边指点平安竹，谷雨近、芍药抽芽。新出笋尖，旧藏桂子，撮合点新茶。
一剪梅 其一 夜落金钱化
作者：尤侗
朝代：清
体裁：词

风残月过三生。风里呈身。月下归魂。自怜薄命六铢轻。憔悴黄裙。冷落红尘。家姊妹两般分。夜合随君。夜落随君。春光真不值分文。虽有钱神。难买花神。
一剪梅 其三 王氏孪生子同夜成婚用前韵
作者：尤侗
朝代：清
体裁：词

五綵双缠午未郎。伯楷王郎。仲楷王郎。七香并驾杜韦娘。大妇珠娘。小妇琼娘。一夜春风两面妆。雪点梅妆。月照梨妆。鼓琴鼓瑟喜连床。坦腹东床。交臂西床。
一剪梅 其二 花烛词
作者：尤侗
朝代：清
体裁：词

何物风流白面郎。粉捏何郎。香和韩郎。天教撮合紫云娘。玉琢萧娘。锦制苏娘。翠管催成宫样妆。山画眉妆。云想衣妆。银灯低照合欢床。弦配琴床。蒂并花床。
一剪梅·和李易安韵
作者：尤侗
朝代：清
体裁：词

织锦机边蟋蟀秋。万里江风，吹送郎舟。空闺无处说相思，独夜鸣琴，西北高楼。弹罢清商两泪流。妾自伤心，君亦多愁。雁鱼消息几时来，才望云头。又候潮头。
一剪梅·夜落金钱化
作者：尤侗
朝代：清

风残月过三生。风里呈身。月下归魂。自怜薄命六铢轻。憔悴黄裙。冷落红尘。家姊妹两般分。夜合随君。夜落随君。春光真不值分文。虽有钱神。难买花神。何物风流白面郎。粉捏何郎。香和韩郎。天教撮合紫云娘。玉琢萧娘。锦制苏娘。翠管催成宫样妆。山画眉妆。云想衣妆。银灯低照合欢床。弦配琴床。蒂并花床。五綵双缠午未郎。伯楷王郎。仲楷王郎。七香并驾杜韦娘。大妇珠娘。小妇琼娘。一夜春风两面妆。雪点梅妆。月照梨妆。鼓琴鼓瑟喜连床。坦腹东床。交臂西床。
三字令·雁字
作者：尤侗
朝代：清
体裁：词

紫塞雁，望南飞。写乌丝。一画破。八分齐。鹤衔书，鹅换帖，不如伊。征戍客，寄相思。却无题。荡子妇，夜眠迟。惊回头，仿佛见，那人儿。
丑奴儿令·偶感
作者：尤侗
朝代：清
体裁：词

春来秋去何时了，昨日阴山。今日阳关。白发黄鸡弹指间。只求梦里流年好，今夜邯郸。明夜巫山。睡过三生亦喜欢。
临江仙 其一 迎春
作者：尤侗
朝代：清
体裁：词

昨夜饯冬三寸雪，晓光俄报春回。绿杨青草媵红梅。东风齐着力，送入我门来。箫鼓綵毬迎去也，游人蚁走长街。珠帘影里笑金钗。老姬驮瘦马，儿戏唱低牌。
临江仙 其七 寿查伊璜
作者：尤侗
朝代：清
体裁：词

丝竹东山自有，烟花南部偏多。红儿起舞雪儿歌。人生行乐耳，但日饮亡何。喑呜叱咤，文章者也之乎。不如老子兴婆娑。珠帘披毳衲，玉笛卧渔蓑。
临江仙 其五 旧院
作者：尤侗
朝代：清
体裁：词

十四楼前歌舞地，珠帘画障神仙。月明花底弄红弦。无双桃叶曲，最小莫愁年。战鼓催残金粉尽，空寻坠舄遗钿。香销南国忆婵娟。东风芳草绿，裙带我犹怜。
临江仙 其六 题汪蛟门锦瑟图
作者：尤侗
朝代：清
体裁：词

二十四桥佳丽地，砚斋十二平分。江郎梦笔助奇文。情深聊尔尔，才妙漫云云。二十五弦弹夜月，花间锦瑟横陈。春风鬓影看文君。一窗三妇艳，谁雨复谁云。
临江仙 其四 旧内
作者：尤侗
朝代：清
体裁：词

六代青山依旧在，霸图吹断西风。行人驻马问离宫。游船建业水，旧寺景阳钟。百战精灵应未散，周郎独步江东。旌旗夜拥紫髯翁。漫追亡国恨，又见孝陵松。
临江仙 遣兴二首 其二
作者：尤侗
朝代：清
体裁：词

搔首问天天不语，光阴无计消磨。挑灯看剑自摩挲。浇胸冷热酒，拍手短长歌。遮莫英雄老去也，山林经济如何。平章重事到烟波。铙吹传玉鸭，水战教金鹅。
临江仙·其三
作者：尤侗
朝代：清
体裁：词

少日驱车兼跃马，锦裘风雪行边。十年回首鬓萧然。蹇驴花下路，短笠渡头船。凭寄壮心歌舞地，绿樽翠袖红弦。不然散发事金仙。蒲团香影里，横槊自参禅。
临江仙·午日
作者：尤侗
朝代：清
体裁：词

庭砌香蒲一剪绿，纱窗梅雨萧萧。闹妆儿女彩丝飘。珠帘桃叶渡，画鼓木兰桡。唤起湘累休竞渡，云旗游戏波涛。江潭独醒转无聊。古人应让我，饮酒读离骚。
临江仙·迎春
作者：尤侗
朝代：清

昨夜饯冬三寸雪，晓光俄报春回。绿杨青草媵红梅。东风齐着力，送入我门来。箫鼓綵毬迎去也，游人蚁走长街。珠帘影里笑金钗。老姬驮瘦马，儿戏唱低牌。搔首问天天不语，光阴无计消磨。挑灯看剑自摩挲。浇胸冷热酒，拍手短长歌。遮莫英雄老去也，山林经济如何。平章重事到烟波。铙吹传玉鸭，水战教金鹅。少日驱车兼跃马，锦裘风雪行边。十年回首鬓萧然。蹇驴花下路，短笠渡头船。凭寄壮心歌舞地，绿樽翠袖红弦。不然散发事金仙。蒲团香影里，横槊自参禅。六代青山依旧在，霸图吹断西风。行人驻马问离宫。游船建业水，旧寺景阳钟。百战精灵应未散，周郎独步江东。旌旗夜拥紫髯翁。漫追亡国恨，又见孝陵松。十四楼前歌舞地，珠帘画障神仙。月明花底弄红弦。无双桃叶曲，最小莫愁年。战鼓催残金粉尽，空寻坠舄遗钿。香销南国忆婵娟。东风芳草绿，裙带我犹怜。二十四桥佳丽地，砚斋十二平分。江郎梦笔助奇文。情深聊尔尔，才妙漫云云。二十五弦弹夜月，花间锦瑟横陈。春风鬓影看文君。一窗三妇艳，谁雨复谁云。丝竹东山自有，烟花南部偏多。红儿起舞雪儿歌。人生行乐耳，但日饮亡何。喑呜叱咤，文章者也之乎。不如老子兴婆娑。珠帘披毳衲，玉笛卧渔蓑。
二郎神·慢李笠翁招饮观家姬新剧
作者：尤侗
朝代：清
体裁：词

百花巷。乍小队、花神来降。看面似芙蓉眉似柳，点素额、檐梅初放。莲袜榴裙花下舞，桃叶渡、采菱新唱。湘帘卷、兰香暗度，风动罗衣微扬。
惆怅。分明仙乐，大罗天上。听赵瑟秦筝吴苑曲，妒杀粉君脂相。自笑周郎愁眇眇，好央及、灯花剔亮。怕飞逐彩云，牢系鸾凤，重重绡帐。
二郎神慢·李笠翁招饮观家姬新剧
作者：尤侗
朝代：清
体裁：词

百花巷。乍小队、花神来降。看面似芙蓉眉似柳，点素额、檐梅初放。莲袜榴裙花下舞，桃叶渡、采菱新唱。湘帘捲、兰香暗度，风动罗衣微飏。惆怅。分明仙乐，大罗天上。听赵瑟秦筝吴苑曲，妒杀粉君脂相。自笑周郎愁眇眇，好央及、灯花剔亮。怕飞逐彩云，牢系鸾凤，重重绡帐。
伊川令·和范夫人韵
作者：尤侗
朝代：清
体裁：词

空房夜夜垂罗幕。雁柱抛弦索。又报海棠零落。香径欲行还却。红腮枕上羞托。知郎春梦绕天涯，不肯到、秋千院落。
六州歌头·有客劝予出山者书此答之
作者：尤侗
朝代：清
体裁：词

客何为者，劝我曳长裾。人所爱，热官耳，顾愁予。不相如。君见居官者，苦思虑，劳筋骨，工笑语，勤奔走，乃多誉。我则异于是矣，体多病、药物长须。惯科头晏起，懒向府中趋。礼法全疏，古之愚。兼长扪虱，喜曝背，时强项，或撚须。诸若此，皆不可，一朝居。爱吾庐。种豆南山下，几个竹，映芙蕖。驱山犊，弹野雀，钓江鱼。况有老妻酿酒，任醉后、拊缶歌呼。有山公启事，报以绝交书。客且归欤。
兰陵王·伤春
作者：尤侗
朝代：清
体裁：词

江南陌，袅袅东风弄色。垂杨畔、宝马香车，芳草王孙自相索。美人云鬓侧。梦破残红半碧。寻春去、莺送燕迎，十二栏干夜犹立。繁华等陈迹。但雨涩莓苔，风动葵麦。游丝漠漠和愁织。试目极千里，断烟寒食，邻鸡野哭如昨日。落花泪盈尺。追忆。恨何及。问老去东君，争似书客。天荒地远无人识。算往事只付，数声渔笛。今宵沉醉舞短剑，歌昔昔。
冒辟疆移家诗
作者：尤侗
朝代：清
体裁：七言律诗

西园公子妙谈棋，南国娇娆工扫眉。云雨凄凉《神女赋》，江山寥落党人碑。妆楼镫火低鬟影，禅榻茶烟飏鬓丝。画里浮家风景好，吴宫花发早春时。
凄凉犯·寒更
作者：尤侗
朝代：清
体裁：词

愁人影共。残灯语、夜寒何处寻梦。淡月微笼，酸风乍咽，严更徐动。孤衾自拥。听声声、如迎似送。想依稀、长歌短泣，数阕谯楼弄。多少朱门客，锦瑟弹蛟，玉箫吹凤。凄凉伴我，吉丁当、打入心孔。断续随风，又接着、晓钟鸣空。问鸡人、铜壶漏水几点冻。
减字木兰花 其一 送春
作者：尤侗
朝代：清
体裁：词

重门深掩，不道背人归去远。倦燕娇莺，啼出阳关第四声。含愁想问，飘泊天涯何处定。梦断罗帷，今夜明朝睡起迟。
减字木兰花 其三 新竹
作者：尤侗
朝代：清
体裁：词

此君一个，与我周旋林下坐。新出三竿，官样青袍玉笋班。萧萧风动，惊破西堂春草梦。旧箨还裁，好放些儿月影来。
减字木兰花 其二 春去
作者：尤侗
朝代：清
体裁：词

春乎欲去，何以赠之双泪雨。回首东风，一缕飘魂赶落红。绿兮满树，花影半窗秋色暮。人倚栏杆，愁听空梁燕语寒。
减字木兰花·送春
作者：尤侗
朝代：清

重门深掩，不道背人归去远。倦燕娇莺，啼出阳关第四声。含愁想问，飘泊天涯何处定。梦断罗帷，今夜明朝睡起迟。春乎欲去，何以赠之双泪雨。回首东风，一缕飘魂赶落红。绿兮满树，花影半窗秋色暮。人倚栏杆，愁听空梁燕语寒。此君一个，与我周旋林下坐。新出三竿，官样青袍玉笋班。萧萧风动，惊破西堂春草梦。旧箨还裁，好放些儿月影来。
凤凰台上忆吹箫·梦亡友卿谋
作者：尤侗
朝代：清
体裁：词

玉树生埋，香钩殉葬，人间无限伤心。听山阳邻笛，泪破衣襟。长忆连床对酒，灯影里、浅笑微吟。斯人死，坐看卿辈，谁是知音。追寻。天边去也，盼十二楼中，雁断鱼沉。甚风吹环佩，梦倚瑶琴。依旧璧人一对，携手处、翠袖花簪。应叹我，关山摇落，鬓发萧森。
别长安五首
作者：尤侗
朝代：清

只合渔樵老此身，底须辛苦入风尘？一官未许因人热，十口翻成为仕贫。阊阖天高逢鬼谒，江湘地远逐孤臣。非关圣世簪缨短，为有青山待逸民。朅来来吊望高台，台上黄金真可哀。一代贤良《卜式传》，千秋流涕贾生才。狺狺多口何为者，衮衮诸公安在哉？燕市遨游今不见，吴门变姓且归来。十年踪迹漫劳劳，风雨周游有敝袍。短棹独临沧海阔，单车直上太行高。穷途恸哭谁哀阮，荒径欣奔自拟陶。且待向平婚嫁毕，指挥五岳属吾曹。不如归去不如归，归去来兮知昨非。千里壮心天马下，一朝适意野鸥飞。焚书并瘗珊瑚笔，解绂先裁薜荔衣。犹有吴钩抛未得，酒酣常舞钓鱼矶。葑水城南一草堂，莳花修竹自幽芳。老妻酿秫藏盈斗，儿子摊书读几行。有客日来谈鬼魅，先生夜梦见羲皇。出门莫向长安笑，曾在长安望故乡。
别长安五首·其一
作者：尤侗
朝代：清
体裁：七言律诗

只合渔樵老此身，底须辛苦入风尘？一官未许因人热，十口翻成为仕贫。阊阖天高逢鬼谒，江湘地远逐孤臣。非关圣世簪缨短，为有青山待逸民。
别长安五首·其三
作者：尤侗
朝代：清
体裁：七言律诗

十年踪迹漫劳劳，风雨周游有敝袍。短棹独临沧海阔，单车直上太行高。穷途恸哭谁哀阮，荒径欣奔自拟陶。且待向平婚嫁毕，指挥五岳属吾曹。
别长安五首·其二
作者：尤侗
朝代：清
体裁：七言律诗

朅来来吊望高台，台上黄金真可哀。一代贤良《卜式传》，千秋流涕贾生才。狺狺多口何为者，衮衮诸公安在哉？燕市遨游今不见，吴门变姓且归来。
别长安五首·其五
作者：尤侗
朝代：清
体裁：七言律诗

葑水城南一草堂，莳花修竹自幽芳。老妻酿秫藏盈斗，儿子摊书读几行。有客日来谈鬼魅，先生夜梦见羲皇。出门莫向长安笑，曾在长安望故乡。
别长安五首·其四
作者：尤侗
朝代：清
体裁：七言律诗

不如归去不如归，归去来兮知昨非。千里壮心天马下，一朝适意野鸥飞。焚书并瘗珊瑚笔，解绂先裁薜荔衣。犹有吴钩抛未得，酒酣常舞钓鱼矶。
北仙吕·一半儿
作者：尤侗
朝代：清
体裁：曲

清和天气晓寒余，客梦江干赋索居，风动琐□绿满除。漫摊书，一半儿斜阳一半儿雨。
北狩
作者：尤侗
朝代：清
体裁：古风

大明天子云端坐，谁人推向沙场堕？窝儿帐外黄龙卧，赤光笼罩望如火。也先耶？伯颜耶？大同赛刊耶？今日宰牛，明日宰马。大妇唱歌，小妻洗斝。风吹草低，橐驼盈野。送君还归，群呼者者。君不见周骊山、鲁鸲鹆，青衣行酒怀悯辱，五国城中徽钦哭。
十二时慢·观猎
作者：尤侗
朝代：清

望平原、连天野烧，猎猎风吹千骑。缚裤褶、雕弓韝臂。盘尽山头谷尾。犬走鹰飞，猿啼雁叫，洒血成红雨。到日暮、叠鼓鸣笳，酹酒烹鲜，再杀一回足矣。叹残年、抚髀生肉，郁郁谁能堪此。索米金门，摊书玉局，见猎空欢喜。问先生谁伴，嗟乎子虚亡是。
十二时慢·观猎
作者：尤侗
朝代：清
体裁：词

望平原、连天野烧，猎猎风吹千骑。缚裤褶、雕弓韝臂。盘尽山头谷尾。犬走鹰飞，猿啼雁叫，洒血成红雨。到日暮、叠鼓鸣笳，酹酒烹鲜，再杀一回足矣。记少日、卢龙塞上，蛮府参军无事。戏逐孤儿，短衣匹马，射虎南山里。载黄獐满车，归从妻子誇示。叹残年、抚髀生肉，郁郁谁能堪此。索米金门，摊书玉局，见猎空欢喜。问先生谁伴，嗟乎子虚亡是。
十六字令·梦
作者：尤侗
朝代：清
体裁：词

春夜梦，香魂花影红。无人见，啼笑月明中。
千秋岁 其一 感旧用少游韵
作者：尤侗
朝代：清
体裁：词

落花帘外。点点残红退。云穗乱，风筝碎。愁拈翡翠管，恨拆鸳鸯带。薄幸煞，燕儿难捉鹦哥对。梦想瑶台会，绣被同舟盖。锦字杳，遗香在。星移银汉断，雨散巫峰改。魂去也，化成精卫填青海。
千秋岁 其三 寿何湘来
作者：尤侗
朝代：清
体裁：词

深衣革履。道貌如秋水。挥玉麈，依香儿。心空四句偈，目击三爻理。蒲团上，卧游五岳华胥睡。今日长筵会。戏彩高堂喜。萼绿舞，飞琼吹。洪崖酌鹤顶，黄石羞麟髓。谨谢客，先生笑饮茶而已。
千秋岁 其二 午日祝江明府
作者：尤侗
朝代：清
体裁：词

文通能赋。梦笔如风雨。采杜若，潇湘浦。驱车越峤远，岸帻吴山暮。衙放了，锦帆花月迎明府。佳节逢端午。胜事传三楚。系彩线，穿菰黍。寿杯菖叶酒，乐语离骚句。讴歌者，芙蓉江上喧龙鼓。
千秋岁 其四 寿徐太夫人
作者：尤侗
朝代：清
体裁：词

人间天上。富贵真无量。三鼎甲，同驴唱。五花封邑诰，九节延年杖。称万寿，鸾台凤阁新官样。满屋黄金榜。满座青绫障。藻绶舞，翚衣飏。儿觞浮玉酒，妇馈连珠酱。福备矣，蓬莱王母犹谦让。
千秋岁·感旧用少游韵
作者：尤侗
朝代：清

落花帘外。点点残红退。云穗乱，风筝碎。愁拈翡翠管，恨拆鸳鸯带。薄幸煞，燕儿难捉鹦哥对。梦想瑶台会，绣被同舟盖。锦字杳，遗香在。星移银汉断，雨散巫峰改。魂去也，化成精卫填青海。文通能赋。梦笔如风雨。采杜若，潇湘浦。驱车越峤远，岸帻吴山暮。衙放了，锦帆花月迎明府。佳节逢端午。胜事传三楚。系彩线，穿菰黍。寿杯菖叶酒，乐语离骚句。讴歌者，芙蓉江上喧龙鼓。深衣革履。道貌如秋水。挥玉麈，依香儿。心空四句偈，目击三爻理。蒲团上，卧游五岳华胥睡。今日长筵会。戏彩高堂喜。萼绿舞，飞琼吹。洪崖酌鹤顶，黄石羞麟髓。谨谢客，先生笑饮茶而已。人间天上。富贵真无量。三鼎甲，同驴唱。五花封邑诰，九节延年杖。称万寿，鸾台凤阁新官样。满屋黄金榜。满座青绫障。藻绶舞，翚衣飏。儿觞浮玉酒，妇馈连珠酱。福备矣，蓬莱王母犹谦让。
南乡子 其一 春愁
作者：尤侗
朝代：清
体裁：词

红雨晓阑珊。寂寞梨花泪未干。飞絮满庭人倦起，偷怜。尽日鹦哥话夜寒。巫峡梦云单。懊恼春光一半残。索性闭门推却去，孤眠。独让东风自倚栏。
南乡子 其三 闺中除夕
作者：尤侗
朝代：清
体裁：词

榾柮暖炉烟。笑劝屠苏称合欢。自爇沉檀供绣佛，低言。愿妾红颜胜旧年。隔夜整钗钿。守着梅花不去眠。更有一椿郎谶取，团圆。预乞明朝拜节钱。
南乡子 其二 病集药名
作者：尤侗
朝代：清
体裁：词

弱骨怯天冬。满地黄花憔悴同。云母屏边休伫立。防风。乌头却似白头翁。自笑寄生穷。愁脉难将草木通。泉石膏肓甘遂老，从容。领取云山药饵功。
南乡子 其五 吊邹氏废园
作者：尤侗
朝代：清
体裁：词

华屋委荒丘。萧瑟西风十二楼。留下空梁巢燕，啾啾。梦忆珠帘碧玉钩。歌舞彩云流。野草斜阳伴客愁。惟有青山依旧在，悠悠。看尽红颜又白头。
南乡子 其六 席上戏赠女伶文玉
作者：尤侗
朝代：清
体裁：词

珠箔舞蛮靴。浅立氍歈宛转歌。忽换猩袍红烛艳，瞧科。锦伞将军小黛蛾。鬒发尚盘螺。一瓣丝鞭燕尾拖。为待情人亲解取，谁何。春草江南细马驮。
南乡子 其四 闺中元旦
作者：尤侗
朝代：清
体裁：词

灯下了妆奁。玳瑁堂前春色添。万福归来无一事，憨憨。自揭薰笼换绣衫。迎喜出门檐。笑看家家下竹帘。瓜子满阶人莫扫，纤纤。曾带脂香唾舌尖。
南乡子·春愁
作者：尤侗
朝代：清

红雨晓阑珊。寂寞梨花泪未干。飞絮满庭人倦起，偷怜。尽日鹦哥话夜寒。巫峡梦云单。懊恼春光一半残。索性闭门推却去，孤眠。独让东风自倚栏。弱骨怯天冬。满地黄花憔悴同。云母屏边休伫立。防风。乌头却似白头翁。自笑寄生穷。愁脉难将草木通。泉石膏肓甘遂老，从容。领取云山药饵功。榾柮暖炉烟。笑劝屠苏称合欢。自爇沉檀供绣佛，低言。愿妾红颜胜旧年。隔夜整钗钿。守着梅花不去眠。更有一椿郎谶取，团圆。预乞明朝拜节钱。灯下了妆奁。玳瑁堂前春色添。万福归来无一事，憨憨。自揭薰笼换绣衫。迎喜出门檐。笑看家家下竹帘。瓜子满阶人莫扫，纤纤。曾带脂香唾舌尖。华屋委荒丘。萧瑟西风十二楼。留下空梁巢燕，啾啾。梦忆珠帘碧玉钩。歌舞彩云流。野草斜阳伴客愁。惟有青山依旧在，悠悠。看尽红颜又白头。珠箔舞蛮靴。浅立氍歈宛转歌。忽换猩袍红烛艳，瞧科。锦伞将军小黛蛾。鬒发尚盘螺。一瓣丝鞭燕尾拖。为待情人亲解取，谁何。春草江南细马驮。
南柯子 其一 懒懒和卿谋韵
作者：尤侗
朝代：清
体裁：词

侍女休催绣，才郎莫画眉。春来常倩梦追随。只为罗衣、不耐晓风吹。垂手嫌红袖，凭肩恋锦帷。生憎花影学人窥。央得鹦哥、传语却忘谁。
南柯子 其二 旅中苦雨
作者：尤侗
朝代：清
体裁：词

土雨埋荒草，金风剪败荷。行人滑滑奈泥何。不道梦魂、夜夜渡滹沱。遣兴搜书里，关愁伴枕窝。孤衾早怯晓寒多。试问江南、小阁尚轻罗。
南柯子·懒懒和卿谋韵
作者：尤侗
朝代：清

侍女休催绣，才郎莫画眉。春来常倩梦追随。只为罗衣、不耐晓风吹。垂手嫌红袖，凭肩恋锦帷。生憎花影学人窥。央得鹦哥、传语却忘谁。土雨埋荒草，金风剪败荷。行人滑滑奈泥何。不道梦魂、夜夜渡滹沱。遣兴搜书里，关愁伴枕窝。孤衾早怯晓寒多。试问江南、小阁尚轻罗。
南陈北李
作者：尤侗
朝代：清
体裁：古风

南京有一陈，太学无弃人。北京有一李，太学多端士。李先生，讲《五经》，公侯环坐听《鹿鸣》。桥门荷校辱非刑，诸生举幢呼阙廷，会昌上奏太后惊。陈先生，考绩至，手书《四箴》返金币，招之不住守吾志。危哉履虎幸不噬，两贤道同命则异。君不见西市将杀薛夫子，灶下老仆哭不止。
卜算子 其一 夜忆
作者：尤侗
朝代：清
体裁：词

秋雨急如筝，弹破江南梦。野外西风叶叶吹，撼起栖鸦动。夜永惜灯残，衾薄知寒重。飞尽征鸿莫寄书，曲冷文君弄。
卜算子 其三 忆别
作者：尤侗
朝代：清
体裁：词

忆别燕双双，新燕添三五。教妾空房羞独眠，打碎巢边土。莫更摘花来，且自衔书去。唤得萧郎早早归，与汝重修补。
卜算子 其二 闺思
作者：尤侗
朝代：清
体裁：词

整日数归期，数了回头数。不信朝朝暮暮思，历本看掀破。特地倚门妆，依旧空床卧。多分宵来梦不应，今夜拼重做。
卜算子·夜忆
作者：尤侗
朝代：清

秋雨急如筝，弹破江南梦。野外西风叶叶吹，撼起栖鸦动。夜永惜灯残，衾薄知寒重。飞尽征鸿莫寄书，曲冷文君弄。整日数归期，数了回头数。不信朝朝暮暮思，历本看掀破。特地倚门妆，依旧空床卧。多分宵来梦不应，今夜拼重做。忆别燕双双，新燕添三五。教妾空房羞独眠，打碎巢边土。莫更摘花来，且自衔书去。唤得萧郎早早归，与汝重修补。
双调望江南 其一 西山烧香曲
作者：尤侗
朝代：清
体裁：词

清早起，天色趁新晴。飞鬓斜拖双燕翠，画衣薄衬小鸦青。素裹玉丁丁。回镜照，时样称人情。多分拼教游子看，私先殃及侍儿评。公论是轻盈。
双调望江南 其二 西山烧香曲
作者：尤侗
朝代：清
体裁：词

呼女伴，好趁一春闲。红板浪船行缓缓，白藤山轿坐端端。低扇避人看。拜佛罢，本意不相关。戏买粉孩敲木棒，强分叶子赌金环。图得大家顽。
双调望江南·西山烧香曲
作者：尤侗
朝代：清

清早起，天色趁新晴。飞鬓斜拖双燕翠，画衣薄衬小鸦青。素裹玉丁丁。回镜照，时样称人情。多分拼教游子看，私先殃及侍儿评。公论是轻盈。呼女伴，好趁一春闲。红板浪船行缓缓，白藤山轿坐端端。低扇避人看。拜佛罢，本意不相关。戏买粉孩敲木棒，强分叶子赌金环。图得大家顽。
吊南塘
作者：尤侗
朝代：清
体裁：古风

副将军，在南郡，杀倭全用鸳鸯阵。大将军，在蓟门，阅兵争跳龙虎屯。结发从戎无不可，筹边更重北门锁。万里长城背朔方，伏波只看飞鸢堕。江陵已没二华亡，倚剑悲歌古战场。白袷角巾归第日，路人谁识戚南塘？惟有白头旧部曲，西风落日叹《烧荒》。
后庭花·闺怨
作者：尤侗
朝代：清
体裁：词

绿阶花影翻。红栏燕语喧。明镜嫌眉瘦，空床厌梦烦。倚黄昏、东风无赖，又来吹断魂。
喜迁莺·立冬
作者：尤侗
朝代：清
体裁：词

朝看月令。是律中应钟，神司元冥。寒日模糊，阴风凛冽，一扫秋光无剩。谁遣倪迂妙手，写出灰堆冬景。茅檐下，听数声铁马，冬冬相应。长安多肉阵，凤碳檀炉，低唱羊羔饮。闭户先生，拥书枯坐，只好敲冰煮茗。莫怪天公作恶，雅称玉堂官冷。青镜里，惊漫空霜雪，又添双鬓。
喜迁莺令·贺李丹壑秋捷时年十六岁
作者：尤侗
朝代：清
体裁：词

唐学士，李青莲。公子更翩翩。荷衣总角赋高轩。名字报红笺。曲江宴，樱桃畔。争看紫骝白面。嫦娥应遣小婵娟。花插帽檐边。
嘒鸾火
作者：尤侗
朝代：清
体裁：古风

贵妃方辞坤宁去，选侍旋向乾清住。封后封妃许不许，手提哥儿咄咄语。防微杜渐争移宫，专制垂帘事不同。先皇末命犹在耳，嘒鸾一火何匆匆！雉经入井传闻异，保全母子无他意。宫闱骨肉贵调停，难将国事行家事。诸君莫争郑与李，奉圣夫人又至矣！
声声慢·旅思用易安韵
作者：尤侗
朝代：清
体裁：词

花开柳闭，燕去莺来，东君干甚休戚。一样春风，二十四番消息。朝来又添细雨，大江头、落潮偏急。春莫去，纵他乡暂遇，故人曾识。休笑春光已老，看镜里、白发数茎堪摘。苦把春风留住，怎能吹黑。空着枕头一半，听铜壶、泪点同滴。这时节，便梦中、人到也得。
多丽·夏景
作者：尤侗
朝代：清
体裁：词

画梁间。日长午梦初残。倚薰风、晕红如醉，无言情思阑珊。卷桃笙、自寻坠珥，掩金诃、斜扑轻纨。茉莉茶甘，鹧鸪香细，尽堪消暑小屏山。无心理、钿筝瑶管，棋局也慵弹。闲排遣、白敲冰脆，红点梅酸。
侍儿报、花梢月上，清光怯射越罗单。浴兰汤、微揩粉汗，插犀梳、乱挽云鬓。院落沉沉，夜凉似水，萧郎频唤展琅玕。还一笑、背人行去。等待向更阑。却寻到、蔷薇架下，独凭栏杆。
多丽·夏景
作者：尤侗
朝代：清
体裁：词

画梁间。日长午梦初残。倚薰风、晕红如醉，无言情思阑珊。捲桃笙、自寻坠珥，掩金诃、斜扑轻纨。茉莉茶甘，鹧鸪香细，尽堪消暑小屏山。无心理、钿筝瑶管，棋局也慵弹。闲排遣、白敲冰脆，红点梅酸。侍儿报、花梢月上，清光怯射越罗单。浴兰汤、微揩粉汗，插犀梳、乱挽云鬓。院落沉沉，夜凉似水，萧郎频唤展琅玕。还一笑、背人行去。等待向更阑。却寻到、蔷薇架下，独凭栏杆。
天香·咏龙涎香
作者：尤侗
朝代：清
体裁：词

云气盘山，雨痕黏草，海天遥识龙睡。细剪香涎，平分瑞脑，泛水渗沙同腻。烟鬟雾髻，仿佛见、织绡娘子。檀口唾花几点，丝丝篆成心字。犹忆琐窗半闭。袅金凫、共消残醉。惆怅遗芳梦杳，蘅芜谁寄。聚窟返魂何处。空留下、馀薰旧鸳被。赢取鲛人，玉盘珠泪。
女冠子·美人走马
作者：尤侗
朝代：清
体裁：词

青楼年少，走马章台驰道。倚逍遥。急雨桃花滚，轻风燕子骄。春芽拥翠髻，香汗发红潮。辔儿跑不住，抱鞍桥。
好女儿 其一 佳人
作者：尤侗
朝代：清
体裁：词

一捻脂红。百和香浓。半醉娇声半醒态。在坐亸鬟云，步摇佩玉，卧曲鞋弓。斜睇檀郎不语，谁惯汝、漫留侬。问此处、不留何处去，道朝上秦楼，晚游洛浦，暮宿巫峰。
好女儿 其二 泥美人
作者：尤侗
朝代：清
体裁：词

彼美人兮。半面风姿。谁向妆台描五色，有顾恺传神，何郎傅粉，张敞休眉。可惜红颜黄土，立而望、是耶非。问若个、小名君识否。是罢舞西施，停歌子夜，不笑褒姬。
好女儿·佳人
作者：尤侗
朝代：清

一捻脂红。百和香浓。半醉娇声半醒态。在坐亸鬟云，步摇佩玉，卧曲鞋弓。斜睇檀郎不语，谁惯汝、漫留侬。问此处、不留何处去，道朝上秦楼，晚游洛浦，暮宿巫峰。彼美人兮。半面风姿。谁向妆台描五色，有顾恺传神，何郎傅粉，张敞休眉。可惜红颜黄土，立而望、是耶非。问若个、小名君识否。是罢舞西施，停歌子夜，不笑褒姬。
如梦令 其一 柳絮
作者：尤侗
朝代：清
体裁：词

一捻宫腰削素，独舞朱楼深处。有意送春归，也向天涯飞去。且住，且住，为道章台日暮。
如梦令 其三 戏赠小伶
作者：尤侗
朝代：清
体裁：词

六幅裙儿半挂，八字眉儿半画。笑问若耶人，何事西施未嫁。长夜，长夜，为语新妆休卸。
如梦令 其二 病呓
作者：尤侗
朝代：清
体裁：词

半似醉乡情趣，半似睡乡心绪。怯怯病中身，则待放他何处？无据，无据，一任西风吹去。
如梦令 其五 题王阮亭雨花园
作者：尤侗
朝代：清
体裁：词

晏坐袈裟垂地，玉蕊从空飞坠。摩诘转王维，天女自然游戏。如是，如是，应证雨花三昧。
如梦令 其四 春梦
作者：尤侗
朝代：清
体裁：词

春梦偶然失晓，催起数声娇鸟。软立倚郎肩，宿黛无心重扫。罢了，罢了，粗服乱头都好。
如梦令·柳絮
作者：尤侗
朝代：清

一捻宫腰削素，独舞朱楼深处。有意送春归，也向天涯飞去。且住，且住，为道章台日暮。半似醉乡情趣，半似睡乡心绪。怯怯病中身，则待放他何处？无据，无据，一任西风吹去。六幅裙儿半挂，八字眉儿半画。笑问若耶人，何事西施未嫁。长夜，长夜，为语新妆休卸。春梦偶然失晓，催起数声娇鸟。软立倚郎肩，宿黛无心重扫。罢了，罢了，粗服乱头都好。晏坐袈裟垂地，玉蕊从空飞坠。摩诘转王维，天女自然游戏。如是，如是，应证雨花三昧。
定风波·纳凉
作者：尤侗
朝代：清
体裁：词

不着衣衫不扫妆。天边赵盾逼人忙。安得芳姿乞作婢。唤至。手将团扇扇王郎。却羡摩诃池上路。行去。花梢口吸露珠凉。携手归来竹簟睡。枕臂。玉鱼吐出口脂香。
客思
作者：尤侗
朝代：清
体裁：七言律诗

梵刹新凉起薜萝，征衣萧瑟问如何。四山古木弹声急，一夜西风蛩语多。芳草似啼垂玉露，美人有梦隔银河。闲将客思题梧叶，翘首天南无雁过。
宣清·玉河冰
作者：尤侗
朝代：清
体裁：词

黑帝乘权，爰命波臣，晶宫大开冰屋。砌黄河、粉壁万层，掩青江、银练千幅。晓入金门，环桥一望，果然如玉。正平铺，凤楼前，寒光直射朝旭。天子诏凌人，宜藏北陆，百官赐饮足。纵镂树成花，凝檐作筋，天画文章，未必重瞳娱目。念乡村、荒田野哭。问边庭、铁衣起粟。何时泮澌借太液恩波，布春风、暖生寒谷。
对山救我
作者：尤侗
朝代：清
体裁：古风

刘家老公性烈火，满朝公卿锒铛锁。磨刀杀李崆峒，惟有对山能救我。对山慨应真吾事，骑马上门谒中贵。今日何好风，吹得状元至？老公倒屣小珰跪，焚香把酒劝公醉。醉公酒，我不辞，我一言，公三思。力士肯为太白屈，此事非公谁能之？老公笑请先生坐，当为狂生免其祸。解衣脱帽为公舞，哺糟啜醨无不可。明年天子诛老公，朝里交章荐崆峒。可怜对山罢官去，一身零落污泥中。对山救我李北地，谁救对山康武功？且呼少年共豪饮，手弹琵琶曲未终。琵琶嘈嘈弦何急，声声似诉负情侬。
对联
作者：尤侗
朝代：清
体裁：联

世界小梨园，率帝王师相为傀儡，二十四史，演成一部传奇；佛门大养济，收鳏寡孤独为丘尼，亿万千人，遍受十方供奉。
小重山 其一 金陵怀古
作者：尤侗
朝代：清
体裁：词

依旧青山绕建康。南朝佳丽地、草茫茫。景阳脂井冷银床。秦淮月，犹照故宫墙。吊古石头冈。大江流日夜、几兴亡。鸡笼鼠雀满祠堂。君莫问，策蹇下斜阳。
小重山 其二 维扬旅思
作者：尤侗
朝代：清
体裁：词

锦缆牙樯金犊车。竹西歌吹地、斗繁华。闲来独吊玉钩斜。隋宫女，为我诉琵琶。客梦绕天涯。江山虽窈窕、不如家。二分明月广陵花。一分月，斜照小窗纱。
小重山·金陵怀古
作者：尤侗
朝代：清

依旧青山绕建康。南朝佳丽地、草茫茫。景阳脂井冷银床。秦淮月，犹照故宫墙。吊古石头冈。大江流日夜、几兴亡。鸡笼鼠雀满祠堂。君莫问，策蹇下斜阳。锦缆牙樯金犊车。竹西歌吹地、斗繁华。闲来独吊玉钩斜。隋宫女，为我诉琵琶。客梦绕天涯。江山虽窈窕、不如家。二分明月广陵花。一分月，斜照小窗纱。
少年游·离情
作者：尤侗
朝代：清
体裁：词

长亭回首暮云遮。今夜宿谁家。马上晓风，渡头残月，催送到天涯。小眉不画鬓儿斜。镇日背菱花。记得当时，手斟杯酒，阁泪拨琵琶。
巫山一段云 其一 贺侯大年新婚
作者：尤侗
朝代：清
体裁：词

凤婿名萧史，珠娘号丽华。春风初长合昏花。门驻碧钿车。佳话玉如意，新妆香辟邪。红窗蜡烛小侯家。臂系汉宫纱。
巫山一段云 其二 集美人名
作者：尤侗
朝代：清
体裁：词

紫玉雕歌扇，红绡织舞裙。年华小小貌真真。锦字写双文。花蕊当窗见，兰香隔座闻。莫愁春信夜来分。入梦有朝云。
巫山一段云·贺侯大年新婚
作者：尤侗
朝代：清

凤婿名萧史，珠娘号丽华。春风初长合昏花。门驻碧钿车。佳话玉如意，新妆香辟邪。红窗蜡烛小侯家。臂系汉宫纱。紫玉雕歌扇，红绡织舞裙。年华小小貌真真。锦字写双文。花蕊当窗见，兰香隔座闻。莫愁春信夜来分。入梦有朝云。
归朝欢·澄海楼
作者：尤侗
朝代：清
体裁：词

家在芙蓉江畔住。两桨沙棠桃叶渡。天风吹我北溟来，芒羊一望无穷处。漫将秋水注。此时好读玄虚赋。倚危楼，不闻呼啸，满耳惊雷雨。却怪冯夷缘底怒。白马乘潮鸣急鼓。鲛人又喜起楼台，璇宫出市珊瑚树。风鬟雾髻女。戏弹宝瑟来迎汝。趁渔舟，一声欸乃，送我蓬壶去。
归自谣·春思
作者：尤侗
朝代：清
体裁：词

春命短，寒食雨来芳草满。梨花梦去东风懒。惜春人倚雕栏畔。腰肢剪。流莺又把闲愁管。
忆王孙 其一 怀卿谋
作者：尤侗
朝代：清
体裁：词

秋风袅袅洞庭波。暮雨湛湛落败荷。数遍相思今夜多。夜如何？独倚南楼一雁过。
忆王孙 其三 闺情
作者：尤侗
朝代：清
体裁：词

一春心事付眉尖。小院无人风雨纤。落尽桃花倚绣奁。思淹淹。燕子归家不卷帘。
忆王孙 其二 闺怨
作者：尤侗
朝代：清
体裁：词

春愁脉脉损铅华。独自妆成坐碧纱。荡子经年不到家。隔天涯。一夜相思杨白花。
忆王孙·怀卿谋
作者：尤侗
朝代：清

秋风袅袅洞庭波。暮雨湛湛落败荷。数遍相思今夜多。夜如何？独倚南楼一雁过。春愁脉脉损铅华。独自妆成坐碧纱。荡子经年不到家。隔天涯。一夜相思杨白花。一春心事付眉尖。小院无人风雨纤。落尽桃花倚绣奁。思淹淹。燕子归家不卷帘。
忆秦娥·感春
作者：尤侗
朝代：清
体裁：词

春来矣。春风细剪春林绮。春林绮。梦随春住，情随春使。春妆含笑春衫泪。春光活泼春心死。春心死。一番春恨，一番春喜。
念奴娇 其一 午日旅思
作者：尤侗
朝代：清
体裁：词

葵花艾叶，依然是、前度端阳家数。菰米兰桡问甚处，吊望楚天云树。乳燕初飞，流莺三弄，几阵黄梅雨。飘零湖海，何堪萧寺孤注。遥念寂寞纱窗，菖蒲剪了，黯停杯无语。别恨离愁添几许，鬼病恹恹情绪。整日沉眠，梦魂无赖，不到长洲路。除非借取，画船竞渡归去。
念奴娇 其七 饮梁宗伯蕉林书屋赋赠
作者：尤侗
朝代：清
体裁：词

疏帘清簟，正高卧、南面百城书屋。丘壑夔龙权寄傲，勾当午桥松菊。白袷论兵，深衣习礼，总付渔樵曲。东山未起，中年聊写丝竹。今夜河朔开樽，止谈风月，醉扫愁千斛。咫尺长安君不见，顷刻浮云翻覆。紫禁宣麻，黄扉视草，早叶金瓯卜。江南野老，梦留东阁桦烛。
念奴娇 其三 和羡门韵
作者：尤侗
朝代：清
体裁：词

百年弹指，奈头颅渐秃、肝肠如碎。飞将高皇时不遇，却遇灞陵亭尉。感慨何为，不如归去，也学糊涂醉。文章九命，此生万事难遂。眼看世态悠悠，西江有水，不到枯鱼肆。脱了青衫披绿箬，且饱银丝鲜脍。弃蚁亡羊，于鱼得计，吾读徐无鬼。人间不乐，相忘惟一回睡。
念奴娇 其九 题席次文出猎图和梅村韵
作者：尤侗
朝代：清
体裁：词

是何年少，向长城饮马、沙场结客。台上呼鹰垆下醉，尚弄数行题墨。投笔归来，东山射虎，大羽犹能没。画图留取，黄云万里秋色。我亦蛮府参军，短衣长剑，喜逐将军猎。回首卢龙成旧梦，变作阳关三叠。仰屋看书，叩门乞食，恨少朱家侠。相逢痛饮，头颅如许堪惜。
念奴娇 其二 赠吴梅村先辈用东坡赤壁韵
作者：尤侗
朝代：清
体裁：词

江山如梦，叹眼前、谁是旧京人物。走马兰台行乐处，尚记纱笼题壁。椽烛衣香，少年情事，头白今成雪。杜陵野老，风流独数诗杰。更听法曲凄凉，四弦弹断，清泪如铅发。莫问开元天宝事，一半晓星明灭。我亦飘零，十年湖海，看雨丝风发。何时把酒，浩歌同送明月。
念奴娇 其五 送孙无言归黄山和顾庵韵
作者：尤侗
朝代：清
体裁：词

忽闻长啸，是苏门鸾鹤、遗音清绝。弹铗归来櫑具剑，更铸山田耕铁。手拍浮丘，吾庐偕隐，漫卷君卿舌。署门谢客，白云无处停辙。回首花月扬州，几年梦醒，暂赋芜城别。骑鹤吹箫人在否？笑看迷楼烟热。垂老生涯，首阳柳下，计较谁工拙。迟君赠我，三十二峰寒雪。
念奴娇 其八 归兴
作者：尤侗
朝代：清
体裁：词

回车哭罢，忽仰天大笑、冠缨索绝。大抵长安局似弈，正打辘轳双劫。东阁除书，西台弹事，早暮分凉热。一言以蔽，无财不可为悦。君看游客纷纷，吹竽鼓瑟，槐柳森齐列。何异乞儿争向火，转眼灰飞烟灭。或问先生，何为至此，仆亦无言答。掉头归去，闭门独卧寒雪。
念奴娇 其八 归兴
作者：尤侗
朝代：清

回车哭罢，忽仰天大笑、冠缨索绝。大抵长安局似弈，正打辘轳双劫。东阁除书，西台弹事，早暮分凉热。一言以蔽，无财不可为悦。君看游客纷纷，吹芋鼓瑟，槐柳森齐列。何异乞儿争向火，转眼灰飞烟灭。或问先生，何为至此，仆亦无言答。掉头归去，闭门独卧寒雪。
念奴娇 其六 飞涛其年云客既庭御之枉叙草堂和飞涛韵
作者：尤侗
朝代：清
体裁：词

古人安在，总上场优孟、下场翁仲。天壤之间存我辈，聊尔一觞一咏。伧父左思，老兵阮籍，歌辨衙官宋。当杯行令，戏猜三两横纵。酒后耳热狂呼，濡毫呵壁，欲把天公控。趁取吴宫春未老，甘与梨花同梦。银烛方长，铜壶初滴，路近东西弄。诸君且住，床头尚满青瓮。
念奴娇 其十 咏米家灯和其年韵
作者：尤侗
朝代：清
体裁：词

尚书堂上，忽鸾飞凤舞、花枝分亚。起剔银灯相视笑，认得米家书画。木偶儿郎，弓腰仕女，游戏无真假。针神妙手，恰从阿堵传写。正是月满千街，星移万点，天放元宵夜。遥想汉宫传蜡烛，光照彩楼缥瓦。玉漏停催，琼箫慢弄，暂醉珠帘下。燕台胜景，剪灯重谱新话。
念奴娇 其十一 羡门五十一岁夫人四十九岁十月得子名曰百龄是可贺也调百字令
作者：尤侗
朝代：清
体裁：词

世间奇事，看木公金母、合成百岁。夫妇平分大衍数，阳进因而阴退。进若有余，退非不足，损益刚相配。乃生男子，美哉则百之端。以是名曰百龄。在百家姓上，百官图内。好似百花兰桂发，百鸟鸾凤出类。书读百篇，财盈百宝，百禄天生备。贺君百喜，百壶索取同醉。
念奴娇 其四 和羡门韵
作者：尤侗
朝代：清
体裁：词

先生休矣，叹元龙豪气、俯同群碎。借问史公牛马走，岂苦烂羊都尉。满座貂蝉，狗偷鼠窃，偶尔乘天醉。何如寻取，当年初服堪遂。君见入市者乎，朝来骈足，日暮成空肆。损益盈虚都似此，所以步兵思脍。紫绶耶叉，绯衣罗刹，群小皆名鬼。署门谢客，主人今日鼾睡。
念奴娇·午日旅思
作者：尤侗
朝代：清

葵花艾叶，依然是、前度端阳家数。菰米兰桡问甚处，吊望楚天云树。乳燕初飞，流莺三弄，几阵黄梅雨。飘零湖海，何堪萧寺孤注。遥念寂寞纱窗，菖蒲剪了，黯停杯无语。别恨离愁添几许，鬼病恹恹情绪。整日沉眠，梦魂无赖，不到长洲路。除非借取，画船竞渡归去。江山如梦，叹眼前、谁是旧京人物。走马兰台行乐处，尚记纱笼题壁。椽烛衣香，少年情事，头白今成雪。杜陵野老，风流独数诗杰。更听法曲凄凉，四弦弹断，清泪如铅发。莫问开元天宝事，一半晓星明灭。我亦飘零，十年湖海，看雨丝风发。何时把酒，浩歌同送明月。百年弹指，奈头颅渐秃、肝肠如碎。飞将高皇时不遇，却遇灞陵亭尉。感慨何为，不如归去，也学糊涂醉。文章九命，此生万事难遂。眼看世态悠悠，西江有水，不到枯鱼肆。脱了青衫披绿箬，且饱银丝鲜脍。弃蚁亡羊，于鱼得计，吾读徐无鬼。人间不乐，相忘惟一回睡。先生休矣，叹元龙豪气、俯同群碎。借问史公牛马走，岂苦烂羊都尉。满座貂蝉，狗偷鼠窃，偶尔乘天醉。何如寻取，当年初服堪遂。君见入市者乎，朝来骈足，日暮成空肆。损益盈虚都似此，所以步兵思脍。紫绶耶叉，绯衣罗刹，群小皆名鬼。署门谢客，主人今日鼾睡。忽闻长啸，是苏门鸾鹤、遗音清绝。弹铗归来櫑具剑，更铸山田耕铁。手拍浮丘，吾庐偕隐，漫卷君卿舌。署门谢客，白云无处停辙。回首花月扬州，几年梦醒，暂赋芜城别。骑鹤吹箫人在否？笑看迷楼烟热。垂老生涯，首阳柳下，计较谁工拙。迟君赠我，三十二峰寒雪。古人安在，总上场优孟、下场翁仲。天壤之间存我辈，聊尔一觞一咏。伧父左思，老兵阮籍，歌辨衙官宋。当杯行令，戏猜三两横纵。酒后耳热狂呼，濡毫呵壁，欲把天公控。趁取吴宫春未老，甘与梨花同梦。银烛方长，铜壶初滴，路近东西弄。诸君且住，床头尚满青瓮。疏帘清簟，正高卧、南面百城书屋。丘壑夔龙权寄傲，勾当午桥松菊。白袷论兵，深衣习礼，总付渔樵曲。东山未起，中年聊写丝竹。今夜河朔开樽，止谈风月，醉扫愁千斛。咫尺长安君不见，顷刻浮云翻覆。紫禁宣麻，黄扉视草，早叶金瓯卜。江南野老，梦留东阁桦烛。回车哭罢，忽仰天大笑、冠缨索绝。大抵长安局似弈，正打辘轳双劫。东阁除书，西台弹事，早暮分凉热。一言以蔽，无财不可为悦。君看游客纷纷，吹芋鼓瑟，槐柳森齐列。何异乞儿争向火，转眼灰飞烟灭。或问先生，何为至此，仆亦无言答。掉头归去，闭门独卧寒雪。是何年少，向长城饮马、沙场结客。台上呼鹰垆下醉，尚弄数行题墨。投笔归来，东山射虎，大羽犹能没。画图留取，黄云万里秋色。我亦蛮府参军，短衣长剑，喜逐将军猎。回首卢龙成旧梦，变作阳关三叠。仰屋看书，叩门乞食，恨少朱家侠。相逢痛饮，头颅如许堪惜。尚书堂上，忽鸾飞凤舞、花枝分亚。起剔银灯相视笑，认得米家书画。木偶儿郎，弓腰仕女，游戏无真假。针神妙手，恰从阿堵传写。正是月满千街，星移万点，天放元宵夜。遥想汉宫传蜡烛，光照彩楼缥瓦。玉漏停催，琼箫慢弄，暂醉珠帘下。燕台胜景，剪灯重谱新话。世间奇事，看木公金母、合成百岁。夫妇平分大衍数，阳进因而阴退。进若有余，退非不足，损益刚相配。乃生男子，美哉则百之端。以是名曰百龄。在百家姓上，百官图内。好似百花兰桂发，百鸟鸾凤出类。书读百篇，财盈百宝，百禄天生备。贺君百喜，百壶索取同醉。
思陵痛
作者：尤侗
朝代：清
体裁：古风

思陵在位十七载，四海分崩成瓦解。去年失楚今失秦，大梁水决武昌焚。虎豹九关谁与守，三军倒戈百姓走。君王仗剑死煤山，母后宫中殉玉环。桐棺一寸道旁置，故老行人多掩涕。入庙应呼十四皇，儿家何罪致天亡？新鬼号咷旧鬼哭，钟虡惨裂灯无光。高勿哀，文勿怒，自古兴亡有天数，顺处得来顺处去。君不见宋家遗骨瘗冬青，昌平郁郁松楸树。
怨东风 其一 客思
作者：尤侗
朝代：清
体裁：词

蒲叶端阳寓。又看银河渡。江山何事苦留人，住。住。住。破屋颓垣，古槐荒草，满庭秋雨。泥滑长安路。马首无停处。一鞭落日又西风，去。去。去。茅店孤灯，故乡回首，梦中云树。
怨东风 其二 旅闷
作者：尤侗
朝代：清
体裁：词

秋暑蝇成阵。西日长如闰。无聊所事不宜人，闷。闷。闷。薄酒初醒，孤灯半灭，残书独枕。愁缕萦方寸。华发添双鬓。无端读史更悲歌，恨。恨。恨。剑废荆轲，骓忘项羽，弓藏韩信。
怨东风·客思
作者：尤侗
朝代：清

蒲叶端阳寓。又看银河渡。江山何事苦留人，住。住。住。破屋颓垣，古槐荒草，满庭秋雨。泥滑长安路。马首无停处。一鞭落日又西风，去。去。去。茅店孤灯，故乡回首，梦中云树。秋暑蝇成阵。西日长如闰。无聊所事不宜人，闷。闷。闷。薄酒初醒，孤灯半灭，残书独枕。愁缕萦方寸。华发添双鬓。无端读史更悲歌，恨。恨。恨。剑废荆轲，骓忘项羽，弓藏韩信。
意难忘·元宵
作者：尤侗
朝代：清
体裁：词

春色佳哉。报吴宫花柳，羯鼓方催。羽林千骑去，华屋万家回。罗帐地，锦衣街。灯火上楼台。看满城、星桥高揭，火树丛开。月明车马如雷。有舞旋鲍老，歌打洪崖。香尘移画舄，玉烛袅金钗。帘幌下，影徘徊。听笑语诙谐。百忙里、阄成灯谜，掷与郎猜。
拜星月慢·惜别
作者：尤侗
朝代：清
体裁：词

香雾云鬟，清辉玉臂，双照泪痕犹在。忍令分携，怯空房难耐。无人处，生怕落花风起，轻把檀痕吹坏。惜惜情怀，料身中不快。问何曾、走马章台内。又非因带甲榆关外。何苦东去西飞，判相思分界。看弹琴、谁写芙蓉黛。伴薰香、莫绾鸳鸯带。只好教、笼里鹦哥，咒那人无赖。
摊破浣溪沙 其一 春闺
作者：尤侗
朝代：清
体裁：词

愁倚东风唱踏莎。画屏十二自腾那，殃及斑鸠天外去，唤哥哥。无限翠颦低远岫，几番红泪上横波。却与落花千万点，一般多。
摊破浣溪沙 其二 即事
作者：尤侗
朝代：清
体裁：词

燕子楼中燕子飞。鹧鸪屏外鹧鸪啼。笑看萧郎盘细马，画桥西。鹅管笙囊调艳曲，凤花箫局试香衣。怪底游人争指道，使君妻。
摊破浣溪沙·春闺
作者：尤侗
朝代：清

愁倚东风唱踏莎。画屏十二自腾那，殃及斑鸠天外去，唤哥哥。无限翠颦低远岫，几番红泪上横波。却与落花千万点，一般多。燕子楼中燕子飞。鹧鸪屏外鹧鸪啼。笑看萧郎盘细马，画桥西。鹅管笙囊调艳曲，凤花箫局试香衣。怪底游人争指道，使君妻。
摸鱼儿 其一 春怨
作者：尤侗
朝代：清
体裁：词

问东君、赚春何意，春来还见春去。满园花事刚三五，都付断肠风雨。花尚尔。又况是红颜、薄命愁眉妩。美人日暮。便红豆歌成，翠盘舞罢，难买君王顾。看千古，总是风流易误。秭归空筑青墓。梅妃休怨楼东赋，吊取马嵬黄土。君莫诉。君不见英雄、失路还悲古。楚歌楚舞。试去听琵琶，青衫红袖，双泪几行数。
摸鱼儿 其三 咏窝丝糖和其年韵
作者：尤侗
朝代：清
体裁：词

问谁家、吹箫深处，锦丝袅就连理。十分崖蜜三分脆，更胜枣儿堪嗜。长安市。喜今夕同探、官茧灯檠底。君须尝此。是元日膏饧，都城风俗，卖取胶牙齿。还停箸，忽忆西京杂记。娙娥别样新制。白头宫监传遗样，曾识开元妃子。形虽似。空夜雨昭阳、不见红尘荔。关卿何事。但肠断东风，灞桥杨柳，愁看游丝细。
摸鱼儿 其二 咏莼
作者：尤侗
朝代：清
体裁：词

问江姝、宝钗半股，又绕青丝一缕。洞庭渔父扁舟远，摘尽吴头楚尾。谁得似。似放诞文君、柔滑如脂体。佳人水沚。算不比浮萍，波漂露宿，何事名千里。东曹掾，为尔挂冠归去。西风昨夜还起。愁予老系京华梦，正恐欲归无计。归也未。便一棹家乡、偕隐无人矣。春前尚记。想素手调羹，和盐伴豉，饱识厨娘味。
摸鱼儿·春怨
作者：尤侗
朝代：清

问东君、赚春何意，春来还见春去。满园花事刚三五，都付断肠风雨。花尚尔。又况是红颜、薄命愁眉妩。美人日暮。便红豆歌成，翠盘舞罢，难买君王顾。看千古，总是风流易误。秭归空筑青墓。梅妃休怨楼东赋，吊取马嵬黄土。君莫诉。君不见英雄、失路还悲古。楚歌楚舞。试去听琵琶，青衫红袖，双泪几行数。问江姝、宝钗半股，又绕青丝一缕。洞庭渔父扁舟远，摘尽吴头楚尾。谁得似。似放诞文君、柔滑如脂体。佳人水沚。算不比浮萍，波漂露宿，何事名千里。东曹掾，为尔挂冠归去。西风昨夜还起。愁予老系京华梦，正恐欲归无计。归也未。便一棹家乡、偕隐无人矣。春前尚记。想素手调羹，和盐伴豉，饱识厨娘味。问谁家、吹箫深处，锦丝袅就连理。十分崖蜜三分脆，更胜枣儿堪嗜。长安市。喜今夕同探、官茧灯檠底。君须尝此。是元日膏饧，都城风俗，卖取胶牙齿。还停箸，忽忆西京杂记。娙娥别样新制。白头宫监传遗样，曾识开元妃子。形虽似。空夜雨昭阳、不见红尘荔。关卿何事。但肠断东风，灞桥杨柳，愁看游丝细。
新都叹
作者：尤侗
朝代：清
体裁：古风

新都才人官玉局，入朝手撼天门哭。相公之子状元郎，杖血淋漓投永昌。永昌市上拥诸妓，簪花涂粉双丫髻。白绫新裓彩毫光，酒酣起舞龙蛇字。蛮童笑杀老颠狂，万里云南作醉乡。相思独有深闺妇，盼断金鸡下夜郎。
春光好·春闺
作者：尤侗
朝代：清
体裁：词

掩绣阁，镜台封。鬓云松。聊聊私语小窗中。骂春风。整日恹恹沉睡，侍儿问怎朦胧。却是背人偷揾泪，枕痕红。
春寒
作者：尤侗
朝代：清
体裁：古风

雌风盲雨争春国，东皇徘徊不能入。羯鼓催花花不开，花魂愁抱枯枝泣。荒烟扰扰萦空飞，冻云寒凝青山白。落霙斜织夜明帘，兽炉吹断龙涎色。琉璃砚匣晓冰封，醍醐手怯叵罗执。西楼美人睡起迟，髻冷芙蓉盘不得。
昭君怨 其一 吊腊梅
作者：尤侗
朝代：清
体裁：词

昨夜风鞭雨打。金屋晓来飘瓦。尺土葬鹅衣。哭江妃。正是天寒日暮。空谷佳人何处。云鬓惜馀香。试啼妆。
昭君怨 其二 春尽
作者：尤侗
朝代：清
体裁：词

不见落花飞絮，满目土风沙雨。飘泊可怜人，奈何春。地下杳无消息，盼断画衣香舄。百日掩青帘，梦江南。
昭君怨·吊腊梅
作者：尤侗
朝代：清

昨夜风鞭雨打。金屋晓来飘瓦。尺土葬鹅衣。哭江妃。正是天寒日暮。空谷佳人何处。云鬓惜馀香。试啼妆。不见落花飞絮，满目土风沙雨。飘泊可怜人，奈何春。地下杳无消息，盼断画衣香舄。百日掩青帘，梦江南。
暮怀寄卿谋
作者：尤侗
朝代：清
体裁：古风

晚云何自横，独照悲秋客。倒景入林深，烟飞夜光白。明月当天来，惊起空梁色。搔首步荒庭，暮影萧然只。美人西一方，呼之不能出。我欲化明月，飞到南楼侧。恐君高枕眠，未敢穿窗入。惟有草虫声，助予三叹息。木末赛芙蓉，持赠长相忆。鸿雁几时来，仰对西风立。
更漏子 其一 独夜
作者：尤侗
朝代：清
体裁：词

五更风，三点雨。并作零钟断鼓。残叶影，落花魂。凄凄来叩门。天涯雁，飞声乱。叫出伤心一片。倚半枕，拥孤衾。相思睡不成。
更漏子 其二 有怀
作者：尤侗
朝代：清
体裁：词

春风香，秋月弄。断送十年残梦。如意曲，定情诗。相思不自持。巫山高，湘水远。惆怅彩鸾缘浅。霍小玉，董双成。他生定遇卿。
更漏子·独夜
作者：尤侗
朝代：清

五更风，三点雨。并作零钟断鼓。残叶影，落花魂。凄凄来叩门。天涯雁，飞声乱。叫出伤心一片。倚半枕，拥孤衾。相思睡不成。春风香，秋月弄。断送十年残梦。如意曲，定情诗。相思不自持。巫山高，湘水远。惆怅彩鸾缘浅。霍小玉，董双成。他生定遇卿。
最高楼·漫兴
作者：尤侗
朝代：清
体裁：词

抛官去，乞得小山居。偃仰此生馀。何用食为十斛麦，未之学也五车书。时还读，亦已种，则何如。待讨个、渔童名便了。再配个、樵青名大好。赛赤脚，胜长须。奴更养奴千树橘，婢还钓婢百头鱼。挈山妻，同稚子，且相于。
望海潮·观猎
作者：尤侗
朝代：清
体裁：词

辽西重地，东临碣石，朔风塞马萧萧。台上呼鹰，碛中走狗，千人弓箭横腰。牙纛抗招摇。看雕翎落处，雨血风毛。日暮山空，寒乌饥兔正悲号。将军坐地分曹。有健儿行炙，美女弹槽。再打一围，扬鞭归去，戍楼画角声高。何似霍嫖姚。笑当年猿臂，射石空劳。顾语参军，醉中磨盾好挥毫。
望湘人·闺信
作者：尤侗
朝代：清
体裁：词

自君之出矣，独宿空房。绣衾慵爇龙脑。背着灯儿，侧身帐底，多半和衣睡倒。帘幕花香，栏杆燕语，月明如晓。好良宵、满院春风，不见断肠人到。乍梦被郎呼去，向画屏深处，轻怜低笑。正勾当相思，一晌销魂未了。无端撼起，流苏微动，蓦地把人惊觉。闲滋味、费尽思量，私下报郎知道。
杏花天·旅思
作者：尤侗
朝代：清
体裁：词

消磨白日浑无计。算只有短眠长睡。归梦做来千万次。纸上重重牢记。相思样子都相类。换不出思乡新意。悬知闺梦多佳事。得个书儿题寄。
柳含烟·杨柳
作者：尤侗
朝代：清
体裁：词

青青柳，正藏鸦。借问风吹多少，霓裳一舞自堪夸。旧杨家。可恨销魂桥畔路。送去征人无数。却教闺梦变飞花。向天涯。
桂枝香 其一 月下
作者：尤侗
朝代：清
体裁：词

晚风摇曳。渐吹落残乌，素娥睡起。惊看镜殿堆玉，晶宫映水。井梧飒飒敲窗纸，怨鸿啼、芦花岸里。黄昏院落，画栏独倚，寸心如死。秋色三分将尽矣。更寒烟满目，疏钟第几。四壁虫声助予，叹息而已。南飞乌鹊无枝止，笑归来、昨非今是。今夕何夕，举杯邀月，陶然醉耳。
桂枝香 其二 咏蟹
作者：尤侗
朝代：清
体裁：词

漫寻尔雅。见介士横行，郭索盈野。最爱绀甲青匡，金膏雪炙。吴江公子肠应断，甚西风、酒旗潇洒。相逢何处，沙汀渔火，村庄茅舍。记卓女、长卿初嫁。为彭越低眉，停箸不下。我亦蝤蛑，暗想妆台愁把。香橙手劈吴盐细，欲持螯、谁传杯斝。霜华满地，黄花已老，玉人去也。
桂枝香·月下
作者：尤侗
朝代：清

晚风摇曳。渐吹落残乌，素娥睡起。惊看镜殿堆玉，晶宫映水。井梧飒飒敲窗纸，怨鸿啼、芦花岸里。黄昏院落，画栏独倚，寸心如死。秋色三分将尽矣。更寒烟满目，疏钟第几。四壁虫声助予，叹息而已。南飞乌鹊无枝止，笑归来、昨非今是。今夕何夕，举杯邀月，陶然醉耳。漫寻尔雅。见介士横行，郭索盈野。最爱绀甲青匡，金膏雪炙。吴江公子肠应断，甚西风、酒旗潇洒。相逢何处，沙汀渔火，村庄茅舍。记卓女、长卿初嫁。为彭越低眉，停箸不下。我亦蝤蛑，暗想妆台愁把。香橙手劈吴盐细，欲持螯、谁传杯斝。霜华满地，黄花已老，玉人去也。
梅花引·晓行
作者：尤侗
朝代：清
体裁：词

晓星稀。晓风低。晓月如霜冷射衣。晓鸡啼。晓鸡啼。啼上征鞍，朦胧古道西。水声呜咽行人泪。雁声嘹呖归人字。影凄其。影凄其。斑马频嘶，前村望酒旗。
梦扬州·客广陵用少游韵
作者：尤侗
朝代：清
体裁：词

晚潮收。叹隋宫、花月都休。寒雨芜城，绿杨三月如秋。市门十里黄埃满，但往来、车马星稠。红桥畔，青楼底，谁人勾当春愁。追想樊川狎游。报书记平安，廿四桥头。笑我多情，鬓丝禅榻空留。纱灯万点归何处，枉断肠、锦瑟帘钩。平白地，扬州梦醒，恼乱苏州。
梦芙蓉·寒月
作者：尤侗
朝代：清
体裁：词

一般明月夜。最春园花里，秋山林下。玉阶如水，枕簟也消夏。三冬都告罢。殿额广寒高挂。顾影无人，只天边青女，相伴素娥寡。我独徘徊旅舍。梦想游仙，飘渺阆风野。冰丸一颗，品色冷相射。御风疑羽化。何须歌舞台榭。但买春醪，呼酒徒痛饮，编作客窗话。
歌七章
作者：尤侗
朝代：清
体裁：古风

九灵山人泛东海，《麦秀》《黍离》歌慷慨。席帽山人隐吴门，残山剩水声常吞。二子不仕亦不死，惟有子中所为极难耳。江西复，广东破，变姓名，北山卧。弃妻子，浮江湘，足已折，身难藏。使者来，引鸠觞，辞亲友，歌《七章》。歌《七章》，悲元亡。呜呼，元亡乃有文天祥！
民谣
作者：尤侗
朝代：清
体裁：古风

急丈田，长洲县。田几何，百馀万。奉部文，一年限。朝廷丈田除浮粮，浮粮若除须补亡。下跨河水上山冈，菜畦菱荡都抵当。插旗四角周中央，男奔女走群慞惶。上官督县令，县令责里正。里正不识弓尺寸，转雇狙狯代持筹，长短方圆一手定。一手定，一手更。私田缩，官田盈。移重挪轻无不有，田主瞠眼不敢争。县家覆丈岂能遍，但取溢额可考成。急丈田，限一年。官经票，吏索钱。官田未见增什一，民钱已闻费万千。君不见一县图书七百四十一，日造黄册堆积高于山。
水调歌头 其一 赠隐者
作者：尤侗
朝代：清
体裁：词

左手招明月，右手引清流。遂弃人间俗事、长伴赤松游。春与猿兮吟啸，秋与鹤兮飞舞，八百岁春秋。夜授南柯守，朝拜酒泉侯。携玉杖，吹铁笛，酌金瓯。醉乡高卧、掉头那问帝王州。自谓羲皇以上，无论晋魏之事，涓子不能俦。我亦问津者，愿泛武陵舟。
水调歌头 其三 中秋
作者：尤侗
朝代：清
体裁：词

秋月忽然好，游屐满山前。远观灯火楼阁、万点小星悬。逐队王孙公子，绕坐歌儿舞女，人压看场圆。独有悲秋客，白眼对青天。千古事，一场梦，总堪怜。吴宫明月在否？兴废几何年。无限朱门绮户，也有竹篱茅舍，皓魄一般全。休待玉箫彻，我欲卧渔船。
水调歌头 其二 解嘲
作者：尤侗
朝代：清
体裁：词

卿自用卿法，吾亦爱吾庐。一生着几两屐、安用美哉车。种得东篱五柳，饮得东皋五斗，此外又何须。已梦我为蝶，谁识子非鱼。书咄咄，称好好，解如如。不如说鬼、妄言妄听莫辞无。人贵及时行乐，我也逢场作戏，软饱黑甜馀。莫问九州事，且卧一床书。
水调歌头 其五 平远堂雨中送春
作者：尤侗
朝代：清
体裁：词

山上云为雨，山下雨为烟。不分烟与云处、只听雨潺湲。旧雨送春归去，今雨倩人留住，去住总堪怜。春入远天外，人立晚风前。试煎茶，宜折柳，共题笺。干戈未定、药酒今夕惜流年。为问千人石上，妙舞娇歌何处，空谷一诗筵。日暮下山去，骑马似乘船。
水调歌头 其六 送陈次山
作者：尤侗
朝代：清
体裁：词

三月莺花节，送子出青门。我向离亭贳酒、弹汁染衫痕。河畔萋萋芳草，陌上依依杨柳，极目总销魂。往问广川子，几筴玉杯存。橐须笔，携櫑具，贮罍樽。但读离骚痛饮、醉即舞青萍。试渡滹沱河北，还过邯郸城下，慷慨满乾坤。去矣陈惊坐，舌在不须扪。
水调歌头 其四 醉歌
作者：尤侗
朝代：清
体裁：词

左手把杯酒，右手握刀镮。快哉吾欲浮白、醉即舞双丸。读罢一编遗史，断尽千秋公案，怒发每冲冠。椎铁击秦政，挝鼓骂曹瞒。而今事，增一笑，总般般。人情大抵难测、翻覆似波澜。休问英雄竖子，富贵合输公等，已矣复何言。仰视四天白，长啸倚栏杆。
水调歌头·赠隐者
作者：尤侗
朝代：清

左手招明月，右手引清流。遂弃人间俗事、长伴赤松游。春与猿兮吟啸，秋与鹤兮飞舞，八百岁春秋。夜授南柯守，朝拜酒泉侯。携玉杖，吹铁笛，酌金瓯。醉乡高卧、掉头那问帝王州。自谓羲皇以上，无论晋魏之事，涓子不能俦。我亦问津者，愿泛武陵舟。卿自用卿法，吾亦爱吾庐。一生着几两屐、安用美哉车。种得东篱五柳，饮得东皋五斗，此外又何须。已梦我为蝶，谁识子非鱼。书咄咄，称好好，解如如。不如说鬼、妄言妄听莫辞无。人贵及时行乐，我也逢场作戏，软饱黑甜馀。莫问九州事，且卧一床书。秋月忽然好，游屐满山前。远观灯火楼阁、万点小星悬。逐队王孙公子，绕坐歌儿舞女，人压看场圆。独有悲秋客，白眼对青天。千古事，一场梦，总堪怜。吴宫明月在否？兴废几何年。无限朱门绮户，也有竹篱茅舍，皓魄一般全。休待玉箫彻，我欲卧渔船。左手把杯酒，右手握刀镮。快哉吾欲浮白、醉即舞双丸。读罢一编遗史，断尽千秋公案，怒发每冲冠。椎铁击秦政，挝鼓骂曹瞒。而今事，增一笑，总般般。人情大抵难测、翻覆似波澜。休问英雄竖子，富贵合输公等，已矣复何言。仰视四天白，长啸倚栏杆。山上云为雨，山下雨为烟。不分烟与云处、只听雨潺湲。旧雨送春归去，今雨倩人留住，去住总堪怜。春入远天外，人立晚风前。试煎茶，宜折柳，共题笺。干戈未定、药酒今夕惜流年。为问千人石上，妙舞娇歌何处，空谷一诗筵。日暮下山去，骑马似乘船。三月莺花节，送子出青门。我向离亭贳酒、弹汁染衫痕。河畔萋萋芳草，陌上依依杨柳，极目总销魂。往问广川子，几筴玉杯存。橐须笔，携櫑具，贮罍樽。但读离骚痛饮、醉即舞青萍。试渡滹沱河北，还过邯郸城下，慷慨满乾坤。去矣陈惊坐，舌在不须扪。
水龙吟 其一 杨花和东坡韵
作者：尤侗
朝代：清
体裁：词

美人满院红妆，绿珠忽向高楼坠。非云非雨，非朝非暮，一天春思。绣阁娇慵，厌他轻薄，重门深闭。奈偷从墙角，窣来窗畔，人前故眠羞起。可惜风流扫地，赖多情、青苔牵缀。生成薄命，飞来又被，鹦哥啄碎。一缕残魂，浮萍再世，去随流水。想深宫拾得，踏歌连臂，有人垂泪。
水龙吟 其三 咏白莲
作者：尤侗
朝代：清
体裁：词

谁家渌水银塘，凌波扶出霓裳女。天然素面，冰肌玉骨，暗香销暑。采向吴宫，画船相傍，盈盈解语。看碧天凉夜，风清月晓，长依白鸥为侣。几处红衣乱舞，翻嫌他、脂匀粉涴。蓬茅綦缟，铅华洗尽，淡妆偏妩。最恨西风，断魂憔悴，几番秋雨。叹随波败叶，飘零只滴，泪珠如许。
水龙吟 其二 杨花和东坡韵
作者：尤侗
朝代：清
体裁：词

卷帘但见飞花，何时开起何时坠。玉人如梦，随风游戏，几多愁思。为问章台，青青在否？宫眉应闭。剩蛮腰解舞，飘飖上下，还学三眠三起。分付雕梁燕子，好衔将、小巢萦缀。谢娘纤手，搓来捏去，团成复碎。忽地伤心，人间天上，落花流水。倩软绵堪拭，此中洗面，只馀清泪。
水龙吟·杨花和东坡韵
作者：尤侗
朝代：清

美人满院红妆，绿珠忽向高楼坠。非云非雨，非朝非暮，一天春思。绣阁娇慵，厌他轻薄，重门深闭。奈偷从墙角，窣来窗畔，人前故眠羞起。可惜风流扫地，赖多情、青苔牵缀。生成薄命，飞来又被，鹦哥啄碎。一缕残魂，浮萍再世，去随流水。想深宫拾得，踏歌连臂，有人垂泪。卷帘但见飞花，何时开起何时坠。玉人如梦，随风游戏，几多愁思。为问章台，青青在否？宫眉应闭。剩蛮腰解舞，飘飖上下，还学三眠三起。分付雕梁燕子，好衔将、小巢萦缀。谢娘纤手，搓来捏去，团成复碎。忽地伤心，人间天上，落花流水。倩软绵堪拭，此中洗面，只馀清泪。谁家渌水银塘，凌波扶出霓裳女。天然素面，冰肌玉骨，暗香销暑。采向吴宫，画船相傍，盈盈解语。看碧天凉夜，风清月晓，长依白鸥为侣。几处红衣乱舞，翻嫌他、脂匀粉涴。蓬茅綦缟，铅华洗尽，淡妆偏妩。最恨西风，断魂憔悴，几番秋雨。叹随波败叶，飘零只滴，泪珠如许。
汉宫春·观演邯郸梦
作者：尤侗
朝代：清
体裁：词

咄咄临川，能现梦中身，而为说法。邯郸道上，一枕悲歌离合。青驴黄犬，好妆成、红妻绿妾。等闲看，鬼门关外，何殊洛阳宫阙。休笑卢生痴绝。算一场春梦，大家收煞。黄梁半甑，炊过几朝年月。曲终人醒，玳筵前、酒杯犹热。又归来，独眠孤馆，今夜应添白发。
江城子·春思
作者：尤侗
朝代：清
体裁：词

花朝去了又春分。草如茵，柳烟新。油壁青骢，争踏武陵春。绣暮罗衣香过处，人不见，插红裙。纱窗寒雨最难闻。冷炉薰，淡芳樽。闲病闲愁，独对旧东君。日暮捲帘南北望，魂欲化，楚山云。